Palindromoak euskaraz: historia, kontextua eta adibideak\nEuskara: palindromotan aberatsa\n«Palindromoekin hizkuntzaren materialtasuna jartzen zaigu aurrean, eta munduko errealitateari hitzen errealitatea kontrajartzen zaio» dio Iñaki Arranzek.\nEuskara berezko hitz palindromiko eta erretrogradotan aberatsa da inguruko hizkuntzekin alderatuz, hots: ama, ere, erre, aisia, ustetsu, zurrumurruz.\nAtzekoz aurrerako hurrenkeran zentzudun perpausa osatzeko potentzialitatea duen arren, ez da oso oparoa edo ezaguna palindromo sorkuntza euskaraz. Hona hemen azti hitza den horri hurbilketa bat.\nEuskarazko Palindromoen historia\nPalindromoak euskaraz aintzina\nHemen aurkezten duguna, ezagutzen dugun euskarazko palindromoen historia da.\nKirikiño idazle bizkaitarrak palindromorik luzeenaren bila lehiaketa deitu zuen ‘Euzkadi’ egunkarian 1923ko abenduaren 16an. Irakurleek 150etik gora esaldi palindromiko baino gehiago bidali zizkioten hilabete pare batean, Otxolua idazleak horietako 134 aurkeztu zituen. 1924ko otsailaren 29ko zenbakian irabazlea argitaratu zen, Txadin ezizeneko neska bat izan zen hurrengo palindromoarekin:\nAKITIKA ARUAT ANUDUNA, NEUREKIN TA ORRA ZELAN AMA MAITIA GAITI AMAMAN ALEZ ARRO AT NIK ERUEN ANUDUNA TA URA AKITIKA.\nBadu historia eta zeresana lehiaketa honen epaiak. Aipagarria da garai hartan emakume batek irabaztea.\negilea: Markos Gimeno\nEuskaraz idatziriko Palindromo garaikideak\nEuskarazko palindromoak idazten dituzten egile gutxi batzuk aurkitu ditugu.\nMarkos Gimeno ermuatarra izan da euskal palindromogintzako maisua, azken hamarkadan zerorajasoa.com webgunean astero erronkak plazaratuz, eta ikastaro bidez palindromo, hitzezperimentu edo hitz jokoekiko zaletasuna zabalduz. 2014an “131 AZA Palindromo ariketak” liburua argitaratu zuen hainbat ariketa planteatuz erronka moduan. Ariketa argituz gero, palindromoa agertzen zen.\nBere zerorajasoa blogean hainbat “Palindromo eta Hitzperimentu” planteatu zituen.\nEkarpen nabarmen eta ederra, atsotitz tankera hartzen dutenak bereziki:\nZe nekeza inori atea irekitzea eztikeria eta ironia zekenez\nIdaztearen, sortzearen edo hitz egitearen iguruko ausnarketak bihurtzen ziren hainbatetan:\nEsanik erruz egi bat eta bi gezurrekin ase\nZoritxarrez, Markus autore erotua 2018ko abenduaren 7an 44 urterekin, ziztuan ona utziz hil zen eta palindromo bihurtu.\nEuskal musika munduak ere izan ditu bere ekarpenak, Eneko Abrego “Okene” abeslariaren eskutik. Bere ibilbide musikala BAP!! taldearekin hasi zen 1980ko hamarkadan. 2002 urtean, Inoren ero ni taldea sortzen parte hartu zuen. Taldearen izena palindromo bat da.\nAipagarria ere azken urteetan Roberto Sánchez palindromozale nekaezinak egindako ekarpenak. Bere sorkuntza lana gazteleraz egin ohi duen arren, horrelako bitxikeriak ere argitaratu ditu euskaraz:\nkalaka mutuz izutu makalak\nHitz jolasean murgilduta, palindromo olerki ederrak idazten dabil aspaldian:\nkaosa bizi berez eta batez ere bizi basoak\nItziar Aranburu – bigara\nbigararen esperimentazio ildo bat ere izan da denari buelta ematea: irudi, hitz eta soinuei. Horrela duela urteak irudi palindromoekin jolasean hasi ginen. Azken urtetan, hitzei eta soinuei ere atzerako buelta ematen ere.\natrapatu dut aparta\nabere ba liburua animalien izenekin eginiko 101 palindromo, bere ilustrazio eta haien definizio sortzaile bat da.\nkarramarro horra marrak\nabere ba proiektuaren ardatza euskarazko palindromoak dira; ezker-eskuin zein eskuin-ezker testuak eduki berbera duenean. Euskarazko animalien izenetan badago erretrogrado eta palindromo mehategi aberatsa eta horiek abiapuntu harturik hitz eta letrekin mugagabe esperimentatu daiteke.\nProposamen esperientziala da, sortzera gonbidatzen duena. Aldi berean hizkuntzaren hautazkotasunaz hausnartzeko eta esanahiaren gailentzeaz askatzeko aukera paregabea eskaintzen digu.\nPamiela argitaletxearekin 2020-02-02, Abere ba liburua argitaratu da eduki hauekin. Pamielak eta Kultura Sailetik jasotako irudi lanetarako dirulaguntza-sariak jaso duen proposamena.\nEuskarazko palindromo ezagunak\nBaditugu bestela, euskarazko palindromo eredu bakan batzu, adibidez:\nNIK ENARA NERAMAN AMAREN ARANEKIN Teresa Igeregi 1992.\nAI AMA, ARI DIRA AMAIA! Iñigo Aranbarri, 2001.\nINOREN ERO NI musika taldearen izena 2002.\nATARA ZARATA antzerki taldea edo kultur elkartea.\nAKAUZAZTE eta ETZAZUAKA musika taldeak.\nEuskarazko hitz palindromo luzeenak\nIkertu degunaren arabera, euskaraz dagoen berezko hitz palindromo luzeena, zurrumurruz da. 11 letra ditu eta poetikoa da bere hortan, xuxurla soinu ederra sortzen du ahozkatzean.\nBeste hitz palindromo luze batzuk\nBadira beste hitz luze batzuk: zirimiriz, kitarratik edo ustetsu.\nEuskarazko testu palindromo luzea\nabere ba liburuan agertzen da eta bigarak, sortua da. Liburuan animaliek eginiko manifestu magikoa da. Soinuekin, hotsarekin jolasten deun olerki luze moduko bat da.\nOro adi abere-arte:\nLetra esana eta berekoi bera bira,\nhan ari jirafa uluka ulu,\nzizare idatziz arrotz ilara,\nhorra marraka testu huts eta bete.\nBele, zozo, gerra-bake sisteman: aiba!\nharotsu, gai oro libre eta hau lema:\nGora poesia ergela!\nalegia, ostrukak alaka ia bina duda dakar, ezta?\nasto hotsa idiliko esanez «ez ere bai da».\nAdi abere: zezen ase, okil, idi, asto…\nhotsa, atzeraka da dudan ibaia, kalaka kurtsoa.\nIgela alegre aise oparo,\ngamelu, ahate, erbi, loro,\nia gustora habian amets, iseka barre gozoz.\nEle, bete ba testu huts eta karramarro.\nHara liztorra: Zizt!,\nUlu, afari jiran ahari,\nbare biok ere batean ase,\narte, letra ere bai da oro.\nArtikulu hau Diario Vascon argitaratua dagoen arren, testua jatorrian, guk idatzi degu.\nGimeno, M. www.zerorajasoa.com\nArranz, I (2006). “Hitza azti” Alberdania\nAranburu I, Garcia JA (2020) “Abere ba. Palindromo ilustratuen piztegia”, Pamiela


DATU EKONOMIKOEK ERDIZEKO KOMUNALAREN GARRANTZI ESTRATEGIKOA AZPIMARRATZEN DUTE.\nData: azaroak 14, 2013\nERDIZ BIZIRIK taldeak azkeneko asteetan Baztango egitura ekonomikoari buruz argitaratu diren datuak Erdizen garrantzia berresten dutela azpimarratzeko prentsarako oharra argitaratu du. Hauxe dio hitzez-hitz:\nErdiz Bizirik taldeak Erdizeko bazkaleku komunalak Baztango ekonomia errealean duen garrantzia azpimarratu nahi du eta, horretarako, Baztango egitura ekonomikoari buruz azken aldian argitaratu diren datuak aipatu nahi ditu.\nHasteko, aurtengo Erdizeko bazkalekuaren erabilera datuek aipatzen dutenez, bazkalekua inoiz baino baserritar gehiagok erabili dute, denera 100 baserritarrek hain zuzen. Horrela, aurten guztira 500 behi buru pasa, 162 zaldi-behor buru eta 836 ardi buru alatu dira Erdizen. Datuek ez dute zalantzarako tarterik uzten, Erdizeko bazkaleku komunala Baztango nekazariendako behar-beharrezkoa da eta sektore ekomiko estrategiko horren oinarrizko baliabidea da.\nHori erranik, aurtengo turismoari buruzko datuak ere aipatzekoak dira. Baztango turismo bulegoak inoiz baino turista gehiago erregistratu ditu, %28 gehiago Uztailan eta %94 gehiago Abuztuan. Baztanenerat etortzen diren turistak Baztango inguruaz gozatzera heldu dira, Baztango kultura paisaiaz. Nekazariek eraiki dute nortasun eta erakarpen bereziko kultura paisaia hori, Baztanen estrategikoa den turismo sektorearen –landetxeak, jatetxeak, errotak, abentura kirolak…- bizkarrezurra dena.\nBertzalde, joan den urriko Elizondoko feriek aspaldian izandako erantzunik jendetsuena aipatu beharra dago. Alde batetik Elizondoko Herriak nekazariekin azkeneko bortz urteetan egindako lanari esker merkatuko plazak zuen irudi ederra, eta, bertzetik EAEn besta eguna izanik ehunka jendek Elizondorat etortzeko egin zuten aukera. Halaber, azaroaren hasieran egindako Kirikoketa bestak ere sagardogintzak sektore produktibo moduan Baztanen duen ahalmena erakutsi zuen eta, horrekin bat, sagardogintzaren kulturak turistak erakartzeko duen ahalmena ere bai. Halaber, irailean egindako behi-azienda pirenaikoen feriak sektore honen garrantzia nabarmen uzten du.\nDatu hauek guztiek erakusten duten moduan Baztanen eragin handia duen errealitate ekonomiko konplexu eta garrantzitsua dago. Bertako ohiko jarduerek, ondare komunalak eta jende aunitzen lanak eraikitakoa eta, azkeneko urteetan gorabidean ari dena. Horren baitan Erdizeko bazkaleku komunala dago. Hala, Magnaren Erdizeko proiektuak eta Baztango Garapenerako Elkarteak horri ematen dion babesak, ekonomia egitura hori guztia mehatxatzen du.\nAzkenik hamaikagarren aldiz Erdiz Aldude Mendi izeneko Babes Bereziko Eremuan dagoela oroitarazi nahi dugu eta Europako legediak bertan harrobia egitea debekatzen duela.\nErdiz ingurugiroa Nekazaritza


Proiektu baterako mikrodohaintzak. Nola funtzionatzen du crowdfunding-ak? - Ba da beste modu bat | Laboral Kutxa Blog\nProiektu baterako mikrodohaintzak. Nola funtzionatzen du crowdfunding-ak?\nZer lotura dute Askatasunaren Estatuak, Extremoduroren «Rock Transgresivo» diskoak eta Pebble ordulari adimendunak? Ideia bat gauzatu nahi zuten pertsonen ekarpen txikiekin finantzatu zirela.\nGaur egun «crowdfunding» gisa ezagutzen da proiektuen finantzaketa-mota hori. Negozio bat irekitzea pentsatzen ari bazara, hura martxan jartzeko beharrezko kapitala modu horretara eskuratzea planteatuko zenuen beharbada. Artikulu honetan, finantzaketa kolektiboaren gako batzuk eskainiko dizkizugu.\nBere garaian, Extremodurok banan-banan saldu behar izan zituen bere diskoa izango zena irudikatzen zuten txartelak, baina gaur egun, crowdfunding-kanpainak Interneteko plataformen bitartez garatzen dira, eta horrela errazagoa da publikoarengana iristea. Plataforma horiek zenbait aukera eskaintzen dituzte:\nHelburu ekonomiko bat eta gure mezenasei eskaini beharreko ordainsariak finkatu ditzakegu, horiek egindako ekarpenaren arabera.\nEpe mugatu bat izaten dute (normalean, 40 egun).\nDirua biltzeko sistema “dena edo ezer ez” motakoa da, eta, beraz, epe amaieran planteatutako helburu ekonomikoa lortu ez badugu, mezenasei ez zaie diru-kargurik egingo eta ezer bildu ez balitz bezala izango da.\nMikrodohaintzen kanpaina ez da gure ideia garatzeko finantzaketa lortzeko modu baten gisa bakarrik hartu behar, gure ideiak bideragarritasuna duen frogatzeko modu baten gisa baizik, mezenasen profilak eta partaidetza-mailak negozioaren garapenari buruzko oso datu baliagarriak eskainiko baitizkigu.\nKontuan izan beharreko alderdiak\nInterneti eta bertan dauden plataformei esker, dohaintzak jasotzen hasteko gure proiektua horietako batean jartzea nahikoa dela uste dute askok, eta horixe da, hain zuzen ere, crowdfunding-aren mito nagusietako bat. Dena den, eta negozio guztietan bezala, crowdfunding-kanpainetan oso garrantzitsua da planifikazio egokia eta lan sakona egitea.\nCrowdfunding-kanpaina ez da hasten hura Interneten argitaratzen dugunean, gutxienez hori egin baino hilabete 1 lehenago baizik, denbora-tarte horretan zehar, zure proiektua eta xede-publikoa definitu eta horiengana iristeko mezu egokiak sortu beharko baitituzu.\nEra berean, kanpaina ez da amaitzen behar dugun kapitala lortzen dugunean, eta kanpaina amaitu osteko fasean, ordainsarien entrega eta gure mezenasekin izan beharreko komunikazioa kudeatu beharko ditugu, horiek ere gure proiektuaren parte direla senti dezaten. Horrenbestez, crowdfunding-a egitea bururatzen zaizunetik azken ordainsaria bidaltzen duzun arte 3 eta 6 hilabete artean igaro daitezke, edo gehiago.\nIzan ere, oso garrantzitsua da gure produktua merkaturatzeko behar dugun denbora ondo kalkulatzea, gure mezenasekin adostutakoa betetzen ez badugu, kanpaina proiektuaren aurka jar baitaiteke.\nFinkatu beharreko helburu ekonomikoari dagokionez, hark errealista izan behar du: gure produktua fabrikatzeko edo gure zerbitzua eskaintzeko behar dugun gutxienekoa, betiere “dena edo ezer ez” modura “jokatzen” ari garela kontuan hartuta. Horregatik, oso helburu altua finkatuz gero, gure kanpaina modu arrakastatsuan ez amaitzea gerta daiteke.\nAzkenik, eta crowdfunding-kanpaina bat abiarazi aurretik, komunitate bat sortu behar dugu gure ideiaren inguruan, gure kanpaina hedatzen lagun dezaketen pertsonak ondo identifikatuta izateko. Komunitate hori aurretiaz zehazten ez badugu, gure kanpainak porrot egin dezake.\nHelburu bera duten plataforma asko daude. Nazioartean Kickstarter da ezagunena, eta 2015. urtetik, Espainiatik ere proiektuak txertatu daitezke bertan. Plataforma horretan 100.000 proiektu baino gehiago finantzatu dira, eta horietako batzuek zifra astronomikoak lortu dituzte; Pebble ordulariaren 2. bertsiorako, adibidez, 12 milioi dolar baino gehiago bildu ziren. Ez da gure lurraldean dugun plataforma bakarra, eta honako lau plataforma hauek azpimarratu nahi ditugu:\nVerkami. “Sortzea gogoko dutenentzako crowdfunding” gisa definitzen da, eta artista, sortzaile, diseinatzaile eta abarri bideratuta dago batez ere. Filma bat grabatu, liburu bat argitaratu edo bideo-joko bat sortu nahi baduzu, hau da zure lekua. Proiektuak 40 eguneko iraupena du, eta plataformak bildutako diruaren % 5eko (gehi BEZa) komisioa kobratzen du eskainitako zerbitzuengatik; dena den, zenbateko hori aurreikusitako helburua betetzen bada bakarrik ordaindu beharko da. % 5 horri % 1,35eko komisioa gehitu behar zaio ordainketa txartel bidez egiten bada, eta ordainketa PayPal bidez egiten bada, berriz, horri dagokion komisioa (% 3,4 gehi 0,35 €-ko tarifa finkoa transakzio bakoitzeko).\nGoteo. “Gizarte-berrikuntzako proiektuetan liderra den crowdfunding-, laguntza- eta prestakuntza-sare ireki” baten gisa definitzen da. Zure proiektuak ekimen herritarrekin edo gizarte, kultura, teknologia eta hezkuntza arloko proiektuekin zerikusia badu, Goteo da plataforma egokia. Verkamiren kasuan ez bezala, honako honetan bi finantziazio-fase edo -txanda plantea ditzakegu, gutxieneko helburua eta helburu gorena finkatuz. Honako honetan ere “dena edo ezer ez” sistemak funtzionatzen du, baina kasu honetan, gutxieneko helburura bakarrik iritsi behar da, ez gorenera. Lehenengo txandak 40 egun irauten ditu, eta bigarrenak (lehenengo txandan gutxieneko helburua lortzen bada) beste 40 egun. Dena den, bigarren txanda ez da “dena edo ezer ez” motakoa izango, eta ekarpen guztiak izango dira eraginkorrak. Zerbitzuak % 4ko komisioa izango du, eta horri txartel bidez ordaintzeko komisioa (% 0,8 eta % 1,5 artean) edo, aurreko kasuan bezala, PayPalen komisioa gehitu beharko zaio.\nLanzanos. Mota guztietako proiektuetara irekitako plataforma bat da: kulturalak, sozialak, ekintzaileak, solidarioak, ingurumen arlokoak, teknologikoak, gastronomikoak, asmakizunak, autoenpleguarekin lotutakoak… Aurrekoetan bezala, “dena edo ezer ez” sistemarekin topo egiten dugu, eta gure helburua lortuz gero bakarrik kobratu ahal izango dugu dirua. Halere, epea handiagoa da kasu honetan, hura guk aukeratu baitezakegu, baina 90 egunekoa izan daiteke gehienez ere. Komisioa % 5ekoa da oraingo honetan ere, kreditu-txartelari (% 0,9 gehi 30 zentimo transakzio bakoitzeko) edo PayPali dagokion komisioaz gain.\nLeetchi. Plataforma honek baditu desberdintasun batzuk aurrekoekin alderatuta. Izan ere, hau ez da crowdfunding-plataforma bat, “pote” komun batean dirua online biltzeko modu bat baizik. Hasiera batean, taldeko opariak edo ezkontzetako zerrendak egiteko pentsatuta zegoen, besteak beste, baina gero eta proiektu solidario edo ekintzaileen proiektu gehiago aurkitu daitezke. Plataforma honek badu abantaila bat aurrekoekin alderatuta, bildutako diru guztia gure kontuan sartzen baita, helburua lortu beharrik izan gabe; gainera, epea guztiz malgua da eta uneoro aldatu dezakegu. Komisioa % 4koa da, eta ez du txartel-komisiorik. Baina crowdfunding-plataforma bat ez denez, ez dago komunitaterik haren inguruan, eta ezin da mezenasentzako ordainsaririk planteatu.\nEta zergatik ez erabili Aurrezklik& kontu bat Crowdfunding-ekimenetarako? Leetchi gisako “pote” sistema bat erabili nahi baduzu, beharbada gure Aurrezklik& kontu bat erabili beharko zenuke. Oso modu sinplean sor dezakezu Internet bidez, eta haren zenbakia mezenasei eman diezaiekezu, horiek beren ekarpenak egin ditzaten. Esku artean duzun proiektu hori aurrera ateratzen lagun diezazuke.\nTags: crowdfunding mikrodohaintzak negozio bat sortzea


LABek lehen indarra izaten jarraitzen du Irakaskuntzan | LAB SINDIKATUA\nEkintza Sindikala Hauteskunde Sindikalak LABek lehen indarra izaten jarraitzen du Irakaskuntzan\nLABek lehen indarra izaten jarraitzen du Irakaskuntzan\nLABek 2014/2015 ikasturtean burututako Hauteskunde Sindikalen balorazio positiboa egiten du. Sindikatuaren proiektuak babes zabala jaso du langileen aldetik eta beste behin, lehen indarra da Irakaskuntzan..\n2014/2015 ikasturtean zehar burutu diren Hauteskunde Sindikalen epe trinkoa pasa den honetan argi eta garbi esan dezakegu Araba, Bizkaia eta Gipuzkoan Administrazioak zuzenean kudeatutako esparru unibertsitario (irakasle eta AZP) eta ez-unibertsitario guztian (irakasle, heziketa berezia, sukaldari eta garbitzaileak), Haurreskolak Partzuergoan; Hego Euskal Herriko ikastoletan eta maiatzaren 20an Nafarroan burututako hauteskundeen ondotik, non boto emaile kopuru txikiagoa egonik gora egin dugu bozketan eta azpimarratzeko ere, Erribera izaten ari garen igoera, LABek LEHEN INDARRA IZATEN JARRAITZEN DUELA, eta berriro ere gure proiektuak babes zabala jaso izan duela. Irakaskuntzako sektorean Gizarte ekimena dagokion esparruan mantentzeaz gain GORA EGIN duela azpimarra genezake.\nBabes honen arrazoietan bi gako kokatzen ditugu nagusiki:\n1.-Sektore ikuspegiaren garapena, hezkuntzako langile guztion eskubideen alde borroka egiten duen sindikatua gara.\n2.-Euskal Herri osorako alternatiba eraiki, gauzatu eta irudikatzen dugulako.\nEra berean konsziente gara hezkuntzan ere aldaketak bizi ditugula, eta sindikatua horri begira egokitu beharreko tresnak, bitartekoak eta borrokak zabaldu behar dituela, langileria subjetu aktibo izaten jarraitu dezan.\n•\tLangileri aktiboa izateko gure eskubideen aldeko borrokak ezinbesteko garrantzia du eta orain arteko bidean sakonduz, esparruz esparru erronka ezberdinei aurre egin eta proposamenak mahaigean jarriko ditugu .\n•\tIkasturte honetan abiatu baina hurrengoan sakonduko dugun dinamika izango da: Gaurdanik hezkuntza sistema propioa IRUTEN deritzona gure ardatzetako bat da.\nInposatutako lege, dekretuak…salatzeaz gain Euskal Herriak behar eta nahi duen hezkuntza sistemaren bidean urratsak ematea da iruten, dinamika eraikitzailea alegia. Bitartekoak eskeini asmo dugu: hezkuntza proiektuak garatzeko, testu liburuak aukeratzeko irizpideak…\nHonekin batera argi dugu bestelako hezkuntza eragile zein herri eragileekin elkarlana sustatu eta garatu nahi dugula, borroka puntualak zein alternatibari ekingo dioten dinamika iraunkorretan elkarrekin arituz. Eta hezkuntzan aldaketa bideratzen hasteko ibilbidea martxan jartzeko gonbitea luzatzen diogu eragile orori.\nHonetarako, langileok ez ezik hezkuntza komunitate osoak zein herritarrok parte hartzea aberasgarri bezain eraginkorra dela ulertzen dugu eta hau izango da gure lanaren oinarria.\nGure ustez, emaitza guzti hauek LABek herri honentzat Hezkuntzako esparruan egiten dituen planteamenduei izugarrizko bultzada ematen diete.\nBistan da estatu espainolak egituratu eta ezarri digun hezkuntza sistemak ez gaituela asetzen, agortuta dagoela. Era berean, Euskal Herri osorako marko pedagogiko eta normatiboa bakarraren bideari heltzeko errealitate eta erritmo ezberdinak aintzat hartu behar ditugu baina badugu nondik heldu eta bide horretan gure ustez, honako zazpi oinarri landuz hasiko gara bide horri bultzada ematen:\n1.\tEuskal Kultura eta hizkuntza oinarritutako kurrikuluma.\n2.\tHezkuntzaren ikuspegi askatzailea izango duena.\n3.\tIkasle euskaldun eleanitzak helburu.\n4.\tHezkidetza oinarri eta garatuko duena.\n5.\tAukera berdintasuna eta aniztasunaren bermatzailea\n6.\tPartaidetasunean oinarritua\nAmaitzeko, guzti hau posible egin duten delegatuak (aurreko indarraldian izandakoak, orain izendatutako berriak eta mantentzen direnak), ikastetxeetan lan eskerga egiten duten gure afiliatuak; eta egunerokotasunean, LABen egituratik gertu laguntzen dutenei behar duten aitorpen, dedikazio eta militantzia eskertu nahi dugu. Beraiek baitira gurekin batera LAB sindikatua osatzen dutenak.


Tomaš Kappa: 2013\nAltxor ihizi bat Lusazian\n„Mila urtetatik eta gehiagotik jada, egiazko anaiak bezala bizi gara.\nZuk, arnasten dutana jasaiten duzu. Nik, zure errabia dut jasaiten.“\n(Heinrich Heine „An Edom“)\nAlemaniaren sekretu handienaren eta eskandalu baten ipuina da : Sorb populuari jasanarazitako tratamendua. Igandeko ibiltari batzuen aintzinean, beizik dantza folkloriko batzuen dantzatzea baimena dute. Gutiengoen eskubideak eta Lusazian diren aberastasun mineralak ukan arren, agintari Alemanek oraino Sorb eskola eta haurzaintegiak hesten dituzte. MDR telebista kate alemanak berriki salatu duen bezala, bazter ordezkaezin eta Sorb herriska ainitz suntsituak dira NAZI lege baten oinarrian.\nSorb herria, Lusazia deitzen den herrialde aleman baten gutiengo nazional bat, eta eslaviar herririk ttipiena da. Lusazia landu dute eta hor bizi izan dira 1500 urte baino gehiagotik goiti, baina haien eslaviar kultura bazterrera utz dezaten, Alemaniak beti presiopean mantendu ditu. Sekulan ezeztatu izan den NAZI lege horrek, etxebizitza pribatu eta eraikuntza komertzialak oraino neurri handitan bahiagarri bihurtzen ditu. Lege horren jatorrizko helburua, Lusaziako „lignite“ mineralarekin Hitlerren gerla makinaren elikatzea zen. Gauregungo gobernu Alemanak, lege honen oinarrian, Suediar Estatuak edukitzen duen Vattenfall energia kartelari baimena eman dio Luxenburgo estatuaren ber tamaina duen erremu bat Lusazian sunsitzeko. Agintari Alemanek iritzi publikoari sistematikoki gorde izan dute Sorb lurraren, kulturaren eta jabetza eskubideen bidegabeko erabilera. Suediar Estatuak kanporatze NAZI lege eta gehiegikeri horiek baliatzen ditu.\nBortsatutako kanporaketa mehatxuen bitartez du Vattenfall-ek hor bizi diren Sorb jendeer xantaia egiten, haien etxe eta herria utz ditzaten. Horrekin, Suediar Estatuaren konpainiak haren „lignite“ meategiak hedatzen ahal ditu bazter eder ta hor bizi den jendeaz arduratu gabe. Amerikako eta Australiako erbesteetan „Wendes“ deituritako Sorbak erasoarengatik arranguratuak senditzen dira. Jendeak „urez aberatsa den lurra“ deitzen zuen samurki Lusazia., Europako zaharrenetaritako laborantza lurralde hori. Lusakiak Alemaniako urre eta kobre baliabide garrantzitsuenetaritako batzu edukitzen ditu.\nSorbiar Lusaziako neska bat (Argazkia : Iwajla Klinke)\n„Gure nazio osoaren laurden bat, haren aberriaren uztea bortsatua izan da meatigien lobbien erruz. Gu, Sorb populua, leizeziloaren bazterrera pusatuak gira“ abisatzen dio Jan Nuk, Sorban Domowina-ren lehendakariak, Londreseko Foreign Press Association-ari. Ondotik, Buckhingam Palace-eko ateak Sorb ordezkarieri zabaltzen ziren. Sorbek Elsabeth II erreginaren „Golden Jubilee“aren bitartean lehen kanpotiar oparia ekartzen zuten. Bigarren gerla mundialaren hondarretik, Sorbek britaniar hiriburuan\nkanpainarik ez zuten egin. 1946 urtean, Londresen saiatu ziren Lusazia eta Txekoslovakiaren elkartzearen alde lobby lan baten eramaitea. Lusaziako lurraldea gaur egungo Brandenburgo eta Saxoniako Landetan kokatua da. Aberastasun naturalengatik, meatze-lobbyak Lusazia herrialde azpigaratu bat bezala gaitzesten du. Baina herrialdeak kuraia politiko eskas bat sufritzen du. Erregimen komunistaren erortzearen 20 urteren ondotik Sorbek ez dute oraindik beren bidezko ordezkaritza demokratikorik. Baina badira itxaropen keinu batzu. Berriki SERBSKI SEJMIK, Sorb parlamentu baten aldeko lehen mugimendu popularra jalgi da. Stanislav Tillich Sorb jatorrizko lehen lehen ministroa da. Sibermond musika taldeko musikariek Sorb hizkuntza mintzatzen dute. 20Th Century Fox Studio estudioek Daniel Brühl edo Robert Stadlober alemaniar antzezle famatuak agertokiratzen dituen KRABAT filma banatu dute. Baina filmaren produktoreak ez du aipatu KRABAT filma Sorb Wende Měrćin Nowak-Njechorńskik idazleak idatzitako askatasunari buruzko filma epiko bat zela hasieran.\nSuntsitutako 136 herriska\nWerner Domain eta haren emaztekia Horno Sorb herriskaren azken biztanleak izan ziren. Erretratutako bikote horrek meatzeeragileen larderi neurrieri eutsi behar izan du. Biek 70 urte baino gehiago zituzten. Etxe aintzinean tilura ondo baten landatzea halere erreusitu dute, pala mekanikoak elkortzekozalaparta eta errauts lanotan hurbilzen ziren bitartean. Horren geroz, Horno gerla izan bazen bezala lekutua eta suntsitua izan da. Gutti gora behera 136 herriska „lignite“ krater batzuetan desagertu dira, eta hori Alemanian : autoizendatutako teknologia berde eta ekologikoaren txapeldun delakoa. Ekintza bortitz horienpean, Sorb populuaren desagertzea lastertu da. Publik, Bukovina, Horno, Barak, Rovno edo Lakoma bezalako suntsitutako Sorb herrien izen eztiak www.versuchwundene-orte.de webgunean aurkitzen ahal dira. Horno, Vattenfall Suediar Estatuaren energia konpainiak du suntsitu, nahiz herriska honetan ikatz meategi baliagarririk ez izan. Vattenfall Suediar estatu sozietateak komunismoa erortzen zelarik kasik Ekialdeko Alemaniako azpiegitura guzien kontrola hartu zuen. Ez da kointzidentzia bat izan, eragin handienetaritako ekialemaniar politikari batzuek lobby horren babesari esker laster egin baitute beraien bidea. Horrez gain Suedia mendebaldar partaide komertzial garrantzitsueneritako eta ekialemaniar erregimen komunistaren teknologia hornitzaile batetariko bat izan zen. Gaur egun, Vattenfall-ek komunikazio eta hezkuntza azpiegitura Sorbiarrak diruz laguntzen ditu azkarki, Sorb autoordezkaritza azpitik janez.\n130en gaindi suntsitutako herriskak – Vattenfall-ek Lusazian egindako meatzezerrendak\nLusaziar Laubag meatzekonpainiak eufemismoarekin jakinarazi du : „750 kilometro karratu lur baino gehiago hartu ditugu. Animaleko meazilatze horrek Hamburgeko Landaren tamainako erremu baten suntsiketaren balioa badu.“ Joachim Katzur irakasle eta Eskualdeko Meatzearragaratze Institutuko zuzendaria, ZEIT-eko elgarrizketa batean horri buruz argi da : „Gauregun Lusazian diren meatzeoperazioek lau aldiz gehiago lur hunkitu dituzte, lurpeko ur geruzaren nahasmenduak kondutan hartzen baditugu.“\nIkatz garbiari buruzko ipuin maitagarriak\n„Klima aldaketa arazo garrantzitsu bat bezala ikusten badugu, „lignite“-tik ahalez lasterki urrundu behar gira.“ dio Alemaniar Ekonomia Ikerketa Institutuko Claudia Kempfertek. Haren emaitza energiko ahularengatik eta berotegi efektuko gasen izigarriko emanaldiengatik da „lignite“-a ezin kaltegarriagoa klimarentzat. Baina klimaren babesaren aldeko borroka baino gehiago dugu hor galtzen. Ehunka kilometro karratu lur emankor lur gaineko meatokietan desagertzen dira. Lurrazalaren eraldaketa sakonena da azken Izotz arotik geroz. „Carbone Capture & Storage“ (CSS) Vantenfall eta RWE & Co-ek asmatutaritako buzz programaren izen bat da beizik. Entseguteknika horren helburu afixatua CO2 emankizunen murriztea eta dioxigenoa lurperatzea da. „Egia erraiteko, CCS teknologia eta energia berriztagarrietan inbestimenduak trabatzeko tresna bat da, energia fosilen egitura oligarkikoak hala sendotzeko.“ erantzuten du Alderdi Berdeko Astrid Schneider adituak. Saxonian, legebiltzarreko batzorde batek kasik berriki auzitara ekarri izan du CCS-en arazoa. Hubertus Altmann, Vattenfall-eko aditu batek, CSS teknologia ez zela industrial maila batetara heltzen ahal hurrengo hamarkadaren erdia baino lehen Legebiltzarrean aitortu du, haatik heltzen bada.\nErrusiar panpinen araua\nUrrea, platinoa, zilarra, zinka eta 27 milioi tona eskito buztintsu bezalako miliarretan estimatzen diren metal balios baliabideak Lusazian aurkituak izan dira. Kobre tona baten prezioa mundumerkatuan 10 000 eurotara heltzen ahal da. Kupferschiefer KSL GmbH konpainiak bere burua meatzebaimen lortze batzuetara Lusazian aurkeztu du. Baina KSL-ek Errusiar panpinen arau lanbrotsuaren arabera lan egiten du. Egia erraiteko KSL, Panmanian Miner SA-ren aro bat da. Panmanian Miner SA, Canadian Inmet Mining-en aro bat da hura bera. Eta Canadian Inmet Minig-eko zuzendari nagusia da hain zuzen Jochen Tilk, Aix-la-Chapelleko geologo Aleman bat. Biztanleen parte hartzeak beizik segurtatu ahal izango luke hitzarmenen gardentasuna. Altxor ihiziak Lusazian happy end bat ezagutu ahal izango luke, empleguak eta irabaziak haratago, WITAJ ekimena bezalako funtsezko inbestimenduek eskualdeko hezkuntza sistema, unibertsitateak eta Sorb Wende hizkuntzan diren hezkuntza programak hornitzen bazituzten. David Statnik, Nuken ondokoak eskatzen du : „Meatzebaimenak konpainia batzuer emanak baldin badira ikatz, kobre edo urrearen ustiatzearentzat, Bavarian edo Ipar Renania-Westfalian izan balira bezainbat pagatu behar ukango lukete.“\nLusaziar herriska bat – Associated Press AP\nNazismoa, komunismoa, eta orain demokrazia makurtua\nBadira mendeak Sorb populua zapaldua dela. Lehenago, haien Sorb hizkuntza mintzatzeko eskubiderik ez zuten. Zaldi edo xakur baten ukaiteko baimenik ez zuten. Eta Bake aro motz baten ondotik Alemanek bortsatutako asimilazio bortitza arraetorri zen. Milaka Lusaziar famili bortsaz germanizatuak izan ziren. Lehen giltza gertakari bat 939 urtean pasa zen, „Gero“ konde Alemanak gerlako krimen bat egin zuelarik Sorb printzeak hilez. Azerikeriaz hogei ta hamar Sorb printze besta batetara gomitatu zituen, ondotik haien hiltzeko. Ekintza horren bitartez, „Gero“-k Alemanek egindako lurren bidegabeko desjabetzearen kontrako erresistentzia Eslaviarrari burua mozten zion. Baina zein da egungo egoera politikoa ? „Bi hamarkada iraultza baketsuren ondotik ere, ez dugu Sorb gisa autodeterminaziorako eskubiderik. Haiek beren burua beren esku ukaiteko Sorben eskubidea ez dute besteek onartzen“ deitoratzen du Benedict on Dyrlichek. Sorb Artisten Federazioaren lehendakari gisa, Sorben ordezkaritza falta beren aberrian kritikatzen du. Domowina Sorb federazioa oraindik AED (Alemaniako Errepublika Demokratikoa) gisako pisutasun administratibo eta politika bertikal ta hierarkizatu batean nahasia da. Marcus Meckelek gai horri buruz esperientzia badu. Hauteskunde askeen bitartez izendatua izan den lehen ekialemaniar Atzerri Arazoetako ministroa izan da. Ministro gisa, Bigarren Gerla Mundialako indar garaileekin delako 2gei4 negoziaketetan parte hartu izan du. Meckelek, ironikoki ohartarazi du berriki Bruselan : „Beharbada zorteak faboratu izango luke Sorb populua, hori bere baitatik idependenteagoa bihurtzen bazen, Lehen Nazio gisa, haren baliabide mineral aberatseri esker.“ Baina Meckel iheskari bilakatzen da arta handiz egokitua izan den Alemaniaren Bateratze Hitzarmenaren eskastasunari buruz galdezkatua delarik. Schäublek, orduan Barne ministro, „orratz bero“ eta STASI-ak onartutako politikari ekialemaniar batzuekin hitzarmen hori presaka egokitu zuen. „Bateratze Hitzarmen hori Atzerri Arazoetako ministro gisa ez zen ene zera.“ dio Meckelek. Horrela, Sorben aiten aiten lurrak norenak diren buruzko galdera, ekialemaniar burokratek gutiesten zuten galdera, gaurko gai bat gelditu da. Nor dira Lusaziako baliabide naturalen bidezko jabeak ? Presaka emanitako baliatze baimenen bidezkotasunari buruzko galdera erabakigarri hori gaur egun oino erantzunik gabe gelditzen da.\nVattenfall-ek suntsitutako Horno Sorb herriska (Foto Gerard Petit)\nIsiltasuna da heriotza, hitza da urrezkoa\nMarka Macijowa, Sorbian National Publishing House-eko buruzagiak, Sorb hizkuntzan den hezkuntzarengaineko funtsezko lanean arreta finkatzen du. „Sorb hizkuntzak ez du bizirik iraungo aitamek ez baldin badute haurrer transmititzen. Alemanek gainera, Sorb kultura beren kulturaren aberastasun osagai bat bezala ezagutzen eta errespetatzen ikasi behar dute“ abisatzen du Macijowak. Denbora berean, Sorbek Berlin, Praga edo Bruselarekin ere lotura politikoak eraikitzen dituzte. Ondorioz, Europear Legebiltzarraren Lehendakaria, Jerzy Buzek, Sorb musika Mintzaldi Internazionalaren ugazaita gisa izendatua izan zen urte huntan Cottbusen. Buzekek gaztetan Elkartasuna Silesian mugimendu Poloniarra antolatu zuen. Laguntza bat ustegabeko iturri batetatik ere jin liteke. Laborantxako Europear Mandataria, Dacian Ciolos Errumaniarra Europear laborantxa berregituratzen ari da. Europear laborantxa deszentralizatuagoa eta berdeagoa bihurtzea xedetzat du. EB(Europear Batasuna)-aren erreformak partez inplementatuak badira ere, Lusaziako lurraldearentzat sustengu politiko iraunkor bat izango liteke. Hamasei mende baino gehiagotik goiti, Sorb hizkuntza Lusazian mintzatua eta kantatua da. Baina ikatzaren ustiatzeak bihotzgabekeriz Sorb kulturaren bazterrak suntsitzen ditu.\nBuckingham Palace-eko ateak Sorb ordezkaritzarentzat zabalduak\nJan Nuk, Tomaš Kappa (Halo Energy, London 2002)\nBuckingham Palace-en errezibituak izan zirelarik, Jan Nuk eta idazleak „Dwe Lubosci Ja Mam – Two loves I have in me“ izenburutzat zuen jositako liburu urdin ttipi bat eman zuten. Sheakspearren hamalaudun batzu Sorb hizkuntzan. Berdin, Peter Sloterdijk filosofo Alemana buruan izanez, Alemanek eta Sorbek bizi iraute teknika orokorren betan praktikatzea ikasi behar dutela erraiten ahal dugu. Trebetasun komun hori naski Lusaziar altxorraren zati azkarrenetariko bat da, nahiz eta oraino ezezaguna izan. Naski Lusazia Teknologia Garbiko herri kosmopolita bat bihurtu daiteke. Hori, ironikoki, Alemaniar gehiengoari probetxugarria izan ahal liteke. Aitak, bizi bukaeran, Sorb hitz gehiago erabiltzen zituen. Hil eta, hitz bat aurkitu genuen mahai gainean. Egongela bisitari bat azalduko bazen bezala prest agertzen zen. Paperrean, aitak horrez gain ez zuen besterik idatzi : „Witajci k'nam“ eta azpian, berriz Sorb hizkuntzan : „Benedikatua izan dadin etxera itzultzen dena.“\n* Article "Treasure Hunt in Lusatia - Schatzjagd im Sorbenland", published\nby Pogrom-Magazine of the "Society for Threatened Peoples –\nGesellschaft für bedrohte Völker“, Ralph Th. Kappler / Tomaš Kappa,\nSerbski muzej Choćebuz/\nWendisches Museum Cottbus/\nSorbian Museum Chośebuz/Cottbus\nStoppa kol-lobbyns expropriering - rädda Sorb Lusatia!\nSprid denna kampanj!\nSIGN PETITION HERE >>>\nJoachim Gauck, Förbundspresident\nStanislaw Tillich, Ministerpresident i Sachsen\nBli en av hundratals som skriver under på detta och be nu även dina bekanta stödja kampen med sina underskrifter.\nVi kräver en ny gruvlag. Många fler samhällen i Sorbiska Lausitz kommer att förstöras under trycket av den gruvlag som infördes under nazisttiden. 136 samhällen och kulturlandskap har förstörts på grund av brunkolen. Trots att det finns förnyelsebara alternativ. Mer än 30,000 människor har tvångsförflyttats i Lausitz för att ge 1900 arbetstillfällen i kolbrytningen. Den här skandalen har visats i MDR-reportaget "Brunkolsvansinnet.\nRädda Sorb Lusatia! Som tysk statstelevision nyligen avslöjade så har oersättliga kulturlandskap och många samhällen förstörts och fortsätter förstöras på grund av lagar från Nazitiden. Sorber är den minsta slaviska folkgruppen och är en nationell minoritet som lever i Tyskland i regionen Lusatia. De har brukat och levt i området i mer än 1500 år, ständigt under tysk press på dem att ge upp sin egen slaviska kultur. Den gällande lagstiftningen som inte har upphört sedan den instiftades under Nazitiden har möjliggjort att konfiskera privat egendom och fastigheter liksom kommersiella fastigheter i Lusatia i en enorm omfattning fram till våra dagar. Det ursprungliga syftet med lagstiftningen var att förse Hitlers krigsmaskin med brunkol från Lusatia. Men idag har den tyska staten använt samma lagstiftning för att tillåta den svenska statliga energijätten Vattenfall att förstöra ett område i Lusatia av Luxemburgs storlek]\nEndast med stöd av Hitlers exproprieringslagstiftning kan den svenska statliga koncernen Vattenfall forcera fram sin brunkolsbrytning. De sorbiska samhällena Rowno/Rohne, Mulkecy/Mulkwitz och Slepo/Schleife hotas av dagbrottet Nochten II. Mer än 1500 år av Lusatias slaviska historia präglas av tvångsgermanisering och tyska markstölder. Efter hotet från nazisterna är dagens överdrivna kolbrytning det största hotet mot de sorbiska och vendiska folken.\nEtt sorbiskt EU memorandum överräcktes personligen till EU kommissionens president José Manuel Barroso i Bryssel. En petition av Lausitzer Allianz (Förenade Lausitz) har också lämnats till ministerpresidenten i Sachsen, gruppledarna i den tyska Riksdagen, Bundestag, och till gruppledarna i parlamentet i Sachsen och Brandenburg.\npsijaselny póstrow/ Med vänlig hälsning\nHanzo Wylem-Kell/ Hannes Wilhelm-Kell\nTomaš Kappa/ Ralph Th. Kappler\nPetition: Save Sorb Lusatia\nSave Sorb Lusatia\nAs Germany’s State television revealed recently, irreplaceable landscapes and many Sorb villages have been and continue to be destroyed on the basis of a Nazi law. This Nazi law which was never eliminated, has made it possible to confiscate privately owned houses and commercial properties in Lusatia on a huge scale up to the present day. The original purpose of the law was to feed Hitler’s war machine with the brown-coal of Lusatia. The present German government has allowed the Swedish State energy trust, Vattenfall, to use it to destroy an area in Lusatia the size of Luxemburg. The Sorbs are the smallest Slavonic nation and a national minority within Germany living in a region called Lusatia. They cultivated Wendish Lusatia and have been living there for over 1,500 years, always under German pressure to give up their own Slavonic culture.\nNina de Lusacia Sorbia Foto de Iwajla Klinke\nしかし、希望の兆しもある。セルブスキ・セイミク　はソルブ議会設立にむけて草の根運動を始めようとした。また、スタニスラフ・ティリッヒはソルブ人出身の初の首相であり、カルトバンドSilbermondのメンバーはソルブ語を話す。20世紀フォックスが配給した映画クラバートではダニエル・ブリュールやローベルト・シュタートローバーのようなドイツの有名な俳優が出演した。しかし、このドイツ映画製作会社は、このベストセラーである原作のクラバートが元々はMěrćin Nowak-Njechorńskiから出版されたソルブ民族の勇気ある自由への物語であることを広めることはできなかった。\n“もし地球の気候変動について真剣に考えるのなら、われわれはすぐにでも褐炭の扱いについて舵をとる必要がある”とドイツ経済研究機構のクラウディア・ケンプフェルトは言う。効率の低さ・大量の温室効果ガスの排出のため、褐炭は気候に多大なダメージを与える。私たちは気候を保護するという苦しみ以上に何かを失っているのだ。 バッテンフォール社RWE & Coによって作られたCarbonCaptureStorageCCSはPRのためのただのキャッチフレーズにすぎない。この実験技術について宣言された狙いはCO2排出の削減と地下貯蔵にある。 “CCSは事実、再生エネルギー技術への投資を妨げ、また、独裁的かつ時代遅れの支配集団を固定化することへのツールにすぎない”緑の党のエネルギー専門家アストリッド・シュナイダーはそう解説する。近頃ではザクセン州では議会のヒアリングがCCSのケースをあげることについて失敗に終わっている。また、バッテンフォールの専門家フーベルトゥス・アルトマンは議会で、例えどのようなことがあっても翌５年の内にCCS技術は産業的には適用しえないだろうと認めた。\nラウジッツの貴金属――金、プラチナ、銀、亜鉛、そして270万トン以上の含銅頁岩は10億もの価値がある。1トンの銅でさえ世界市場では10000€にまで達する。含銅頁岩KSL会社はラウジッツにおける採鉱権の取得を申し込んだ。しかし、KSLはあいまいでマトリョーシカのような規則に則り行動をとっている。KSLはパナマMinera　SAの補助をしているにすぎず、Minera　SAは事実カナダInmetMiningの支援をもしている。そしてInmetMiningはJochenTilk　CEO（アーヘンのドイツ人地質学者）に率いられているといった形だ。 市民の参加のみが売買契約に透明性を与えられるのであり、仕事や利益、地域の教育システム、大学、ソルブ語プログラムへの投資を提供するということがもしも加えられていたならば、ラウジッツのトレジャーハンティングはハッピーエンディングといった形になったであろう。ヌクの後任者、デビッド・シュタトニクは“採鉱権が石炭、銅、金の採鉱会社に譲渡されていたら、彼らはババリアや北ラインウェストファリアと同等にルサチアにも投資を行わなくてはならなかったのだ”と会社の責任を求めた。\nソルブは何世紀も抑圧されていた。彼らはソルブ語を使用することも禁止されており、犬や家をもつことさえも許されなかった。啓蒙運動時代のつかの間の絶頂のあと、ドイツ人に同化させようとする厳しい圧力が再びかかり、何千というラウジッツの家族は力ずくでドイツ化させられた。また、ソルブ民族の鍵となる出来事が939年に起きた――ゲルマンの君主ゲロが30人のソルブの諸侯たちを招いて宴を催し、その場で彼らを暗殺したのだ。　これによりゲロはゲルマン人の土地の強奪に対するスラブ人の抵抗を取り除くことに成功した。 さて、今日の状況はどうであろうか？\nSorbian village Horno destroyed by Vattenfall, Foto Gerard Petit\nバッキンガム宮殿のレセプションでヤン・ヌクと著者は小さな青く装丁された本――“Dwe Lubosci Ja Mam　私の中の二つの愛”（ソルブ語で書かれたシェークスピアのソネット）を手渡した。また、ドイツ哲学者のペーター・スローターダイクの精神とともにドイツ人とソルブ人はJointSurvivalの技術の実践について学んでいかねばならないとも言える。JSのノウハウはおそらく最も重要であり、未だ発見されていないラウジッツの宝だ。ラウジッツはまだ全世界的クリーンテック国となるべく邁進していけるだろう。\n私の父の人生に終わりが近づいてきたころ、父はソルブ語を話すようになった。父が亡くなった後、私はカフェテーブルから一枚の領収書をみつけた。リビングルームは来客を待っているかのように整えられているように見える。 この紙片には、父が書き残したたった二つの文があった――“Witajci k nam　暖かいもてなしを“ そして、同じくソルブ語で続けてこうあった――“ 故郷に戻る者には祝福を ”\n* Article "Treasure Hunt in Lusatia - ヴェントのラウジッツにおけるトレジャーハント",\npublished by Pogrom-Magazine of the "Society for Threatened Peoples – Gesellschaft für bedrohte Völker“, Ralph Th. Kappler / Tomaš Kappa, Göttingen 2012\nStoppa kol-lobbyns expropriering - rädda Sorb Lusa...


[Bideoa] Markeliñeren 'Euria'k Pasaia bustiko du : Oarsoaldeko Hitza\n[Bideoa] Markeliñeren 'Euria'k Pasaia bustiko du\nHilaren 13an taularatuko dute Juanba Berasategi aretoan familientzako antzerki emanaldia.\nHizkuntza propio bat du Amorebieta- Etxanoko antzerki konpainiak.\nIkuskizun Onenari Feten Saria lortu zuen Markeliñek 2017an Euria antzezlanarekin, eta iaz, berriz, Cornel Todea Saria, Bukaresten, Errumanian. Testurik gabeko lan bat da, musikak gidatuta eta 6 urtetik gorako ikusle ororentzat aproposa. Pasaian hilaren 13an taularatuko dute, 18:00etatik aurrera, Donibaneko Juanba Berasategi Aretoan. Sarrerak, 3 euroan, Internetez eros daitezke aurrez.\nAntzezlanak maite dugun norbait jadanik ez dagoenean gertatzen zaigunari buruz hitz egiten du, eta zerbait aldatu dela ulertzeko eta onartzeko behar dugun denbora guztiari buruz. Ur tantak, bi aterkiekin bizi den pertsonaia, lanabes kaxa bat, eskegitzeko gantxoak…. eta horien guztien ondoan, oroitzapenen iratzargailua eta baita marraztutako eguzkia ere, altxatzeko eta aurrera egiteko dugun gaitasunaren metafora gisa.\nFernando Barado, Natalia Garcia, Nerea Martinez, Ioar Fernandez eta Itziar Fragua antzeztuta, lanak ordubeteko iraupena du.\nAmorebieta-Etxanoko antzerki konpainia bat da Markeliñe, 1985 urteaz geroztik oso estilo pertsonalarekin ikuskizunak sortzen dabilena. Hizkuntza propioa lortu izanak eman dio publiko eta kritikaren aitortza, eta Euskal Herrian ez ezik, nazioarteko oholtza askotan egin da ezagun.\nMusika izaten da Markeliñeren sorkuntzatan emozioen hari gidaria, keinuetan eta ikusmenean oinarritutako hizkuntzaren bilaketa etengabean.


Etxeko txikiei beldurrak gailentzen zaizkienean, nola lagundu? – Guraso.eus\n2016-12-07\tMiren eta Markel Nondik Nora proiektua\tIruzkin 1\nMiren Errastirekin elkarrizketa artikulua oinarri hartuta.\nBeldurtuta nago; blokeatuta sentitzen naiz; zerbait egin nahi dut baina ez dakit zer. Beti berdinera jotzen dudala dirudi, ezer aldatzen ez dela ohartzen naiz. Egoera ezaguna egiten zait, sentsazio hauek konfusiora naramate eta berriz ere hasierako lekuan nago. Zer gertatzen zait?\nGuztiok bizi ditugun egoerak dira, maila handiago edo txikiago batean, guztiak ezberdinak eta, bakoitzaren erantzuteko moduak anitzak badira ere, guztiok ditugu beldurrak.\nDakigun bezala, emozioak bizipen eta gertaera baten interpretazioan oinarritzen dira, hau da, egoeratik ulertzen dugunak edota egoeratik ateratzen ditugun ondorioak emozio bat sortzen digu, eta gure jokabidea emozio honen araberakoa izaten da.\nDugun alderdi emozionala “bizirauteko” daukagun mekanismo informatzailea da, zerbait gertatzen ari denaren abisua edota informazioa pasatzen dio gure alderdi arrazionalari. Modu honetan, azken honek egoera honen aurrean zer egin eta nola erantzun erabakitzen du.\nAnitzak dira beldurraren emozioa sorrarazten diguten adibideak: egoera konkretu bat dela, pertsona bat, pelikula bat, iluntasunak, azterketak, hasiera berriak, jende aurrean hitz egiteak, harremanak izateko orduan gutxietsia izatea, etab.\nJakin badakigu, norbere ikuspegitik baloratzen ditugula gertakizunak, niretzat zerbait zaila denean bestearentzat erraza izan daiteke, eta alderantziz. Honegatik, egoera guztiak, baita\ninterpretazioak ere, erlatiboak direla azpimarra dezakegu. Honen arrazoiz kontu handiz esku\nhartu behar da.\nHelduok beldurrak ditugunean zaila egiten zaigu hauek ulertu eta modu eraginkorrean kudeatzea, orduan nola lagundu beldurrak kudeatzen gure txikiei?\nUmeek beldurra dutenean erreferentziazko irudira jotzen dute. Gertatu dena kontatuko dio, munduko arazorik larriena izango balitz bezala. Helduok egoera delikatu hau ahal dugun moduan eramaten dugu, beti ere segurtasuna eta konfiantza transmitituz, baina aldi berean kontziente gara trebetasun hauek berak landu eta garatu behar dituela, bizitzan gaitasun hauek beharko dituelako. Beraz, nola lagundu?\nHelduok umeak nondik hitz egiten digun identifikatu behar dugu, hau da, umeak emoziotik kontatzen badigu pasa duena, guk modu arrazionalean erantzuten badiogu, adibidez: “ez da ezer gertatzen”, “hemen gaude”, “ez da horrenbesterako”, “egin eta aurrera”, “ez du ezer egiten”, “lasaitu zaitez”, “hor ez dago ezer”, “zure buruko pentsamenduak besterik ez dira” ez gara umeak transmititu nahi digunera iritsiko.\nHelduok egoera zailak bizi ditugunean eta besteekin konpartitzeko beharra dugunean, zenbatetan entzun izan dugu aipatu ditudan bezalako erantzunak? Zerbaitetarako balio izan digu? Gure kasuan, ezertarako. Umeekin gauza bera gertatzen da. Gure esku hartzeak momentuan lasaituko duen arren, eta guk babesa eskaini arren, ez dugu berarengan modu\neraginkorrean eragingo. Ondorioz, hurrengoan erantzun berbara izatera bultzatuko dugu, hau da, helduaren babesa bilatuko du.\nOrduan, zer egin? Bere maila berdineko komunikazioan sintonizatzea lortu behar dugu, guk ere modu emozionaletik hitz eginez. Nola? Duen ezinegona nondik datorren ulertzen saiatuko gara (“zerk eragin dion horrela sentitzeak”, “zein zaila den horrelako egoerei aurre egitea”, “nola gertatu den”, “zer egin duen egoeraren aurrean”, “nola sentitzen den”) eta aldi berean bere tokian jarriko gara, modu enpatikoan jokatuz (“helduok ere horrelako bizipenak\nditugu”, “kasu batzuetan gu ere horrela sentitzen gara”, “erantzuteko edota\naurre egiteko aukera ezberdinak daude”, etab.).\n“Zergatik” galdera horrelako momentuetan alde batera utziko dugu, orokorrean momentu delikatuetan modu defentsiboan erantzuten baitiogu zergatik galderari. Justifikatzera eramaten gaitu, eta askori blokeatzera eramaten diete. Kontrakoa lortu nahi badugu eta informazio eraginkorra eskuratu, gure interesekoa dela sentiarazi behar diogu.\nAipatu ditudan aukera horiek berarekin batera aztertuko ditugu. Plan bat sortu, istorioan murgildu eta zuzenean biziko bagenu bezala sentitu. Hurrengoan gertatzen bada, zer egingo dugu? Umearen irudimena ikaragarria da, eta alternatibak pentsatu behar direnean ideia ugari bururatuko zaizkio.\nKonpartitu berarekin eta konplize egin. Bestalde, adinez nagusiagoak badira, 7 urtetik gorakoak gutxi gorabehera, bizi dituen beldurrak ezberdinak izan daitezke, hauek bere egunerokotasunean oztopatu lezakeenak. Kasu honetan, gailentzen gaituen egoera konkretu horri hartu behar diogu eta haurrarekin batera aztertu. “Zerk probokatzen dizu horrela egoteak”, “nola erantzun duzu”, “zertarako balio dizu modu honetan erantzuteak”, “nola sentitzen zara erabiltzen duzun moduarekin”, “zerbait lortu duzu”, etab. Adin honetan eskaera ezberdina da, hitz egiten digun komunikazio mailarekin sintonizatu behar dugu eta epaiketak alde batera utziz, erantzun arrazionalagoa bilatzen dute. Beraz, behin ulertuta “zer egin dezakegu” galdera egin baino, “nolakoa izatea nahi duzu egoera” eta modu hipotetiko batean pentsatu “nola jokatzea gustatuko litzaizuke egoera ematen denean” eta beharrezko balitz, eszena antzeztu.\nAskotan entzun oi da pentsamendu positiboekin gauzak aldatu daitezkeela, eta honen bitartez gure interpretazioak ezberdinak izatera irits daitezkeela. Gu ez gara horren aldekoa, pentsamendu positiboak sortzearekin bakarrik ez baitira aldaketak ematen. Eragin dezake bai, baina akzioa egon behar da gure buruak “klik” hori egin eta aldaketak ematen hasteko. Gainera, interpretazio moduak norbere istorioetatik datoz, bizi izan duzunetik zure ikuspegia moldatzen doa, erabiltzen dituzun betaurrekoei graduazio aldatzen diogun moduan.\nHelduok zalantzan jarri dezakegu interpretatzen duguna edota daukagun perspektiba dudan jarri, baina txikienei alderdi honetan eragitea edota hausnarketara bideratzea zailagoa da, oraindik bizi duen errealitatean bera baita protagonista.\nBeraz, goazen probokatzen dion emozioa kudeatzeko eta honen aurrean erantzuteko aukera ezberdinak daudela erakustera, ez duzu uste?\nMiren eta Markel Nondik Nora proiektua\nMiren eta Markel, psikopedagogian lizentziatuak eta coaching eta gatazken kudeaketan espezializatuak gara.\nHezkuntza ez formalean hasi eta hezkuntza formalean lanean jarraitu dugu.\nBizitzan izan ditugun esperientziek eraman gaituzte Nondik Nora proiektua sortzera.\nBide honetan, hausnarketa sakon batean murgilduta etiketak eta estereotipoak alde batera utzi eta ezkutuan dauden indarguneetan apostu egitea nahi dugu.Haur eta gazteei egunerokotasunean izan ditzaketen erronka zein arazoiei beraien kabuz erantzuteko eta konponbideak aurkitzeko gaitasunak garatzen laguntzea baita gure helburua.\nSentitzen, pentsatzen eta egiten dutenaren arteko erlazioa bilatzen dugu, nondik hasi eta nora iritsi nahi dugun galderari erantzunez bizi baikara.\nBeraz, hasi gaitezen!\nIruzkin 1 "Etxeko txikiei beldurrak gailentzen zaizkienean, nola lagundu?"\n[…] Miren Errasti eta Markel Larrañagak Nondik Nora egitasmoa jarri dte martxan. Bertatik idatzi zuten kolaborazio artikulua: Etxeko txikiei beldurrak gailentzen zaizkienean, nola lagundu? […]


2018-02-22 - Goierriko Hitza : Goierriko Hitza\nMartxoaren 8ko plantorako ideiak bildu dituzte Lazkaon\nGoiz eta arratsalderako elkarretaratzeez gain ekintza gehiago proposatu dituzte\nArdi gazta berria iritsi da Ordiziako azokara\nApirilaren 4an izango da gaztaren denboraldiaren hasierako ekitaldi nagusia, baina jadanik aukera polita dago. Eguraldia hizpide atzo ere, baratzeko lanak atzeratzen eta kezka areagotzen.\nElurra izaten ari da azken asteotako protagonista nagusietako bat. Gunerik garaienak zurituta daude, elurra kendu ere egin gabe; adineko pertsonek diotenez, elurraren zain ...\nHerritarrentzat 32 baratze egingo dituzte San Joan auzoan Ordizian\nIzena emateko epea zabalik dago martxoaren 15era arte eta eskaera orriak udaletxeko arreta bulegoan daude eskuragarri. Eskatzaileek hainbat baldintza bete beharko dituzte\nJulen auzipetu beasaindarraren aldeko jaialdia Beasaingo Gaztetxean\nIgande honetan UZ Trail mendi lasterketa egingo dute Urretxun eta Zumarragan. Otsailera aurreratu dute eta Goierri Kopako bigarren proba izango da. Aurten betiko ibilbidea berreskuratu dute. Iaz ezin izan ziren\nMutiloako Udalak 2018rako 600.000 euroko udal aurrekontua onartu du\nLau baserri bide berrituko dituzte .Udaletxeko etxebizitza konpondu eta plazako etxebizitzen egitura itxi nahi dute . Herriko mapa topografikoa berritzeko asmoa ere badute.\nXabier Erostarbe pilotari urretxuarrak binakako txapelketa nagusian jokatuko du bihar (ostirala) lehen aldiz. Ezkerreko eskua minduta duen Beñat Rezustaren ordez jokatuko du. Elezkano IIrekin, Aimar Olaizola eta Ibai Zabalaren aurka


Mundua sutegietatik aldatzen dutenentzat euskal saria Mundua sutegietatik aldatzen dutenentzat euskal saria\nHome Gastronomia Mundua sutegietatik aldatzen dutenentzat euskal saria\nBasque Culinary World Prize sariari buruz dagoeneko pare bat alditan idatzi dugu. Eusko Jaurlaritzak bultzatutako saria, Basque Culinary Centeraren zehar (blog honetan hainbat alditan izendatua). Urtero “gastronomiaren zehar gizartea hobetzeko” ekarpen bikaina egin duen sukaldariburu bat bilatzea eta nabarmentzea du helburutzat.\n2018ko sariari dagokionez, 2018ko urrian emango dena, kandidatuen aurkezpen prozesuan dago, eta komunikabide ezberdinetako erreferentzi izateaz gain, BBCaren artikuluaren protagonista bihurtu berri da.\nArtikulua Sean Coughlanek sinatua izan zen, gure irakurleen artean ezagun zaharra, gure herrialdeko edukazioari buruz honek idatzitako artikulu interesgarria bildu genuelako. Honetan, sariak duen ezaugarri eta helburu garrantzitsuenak aurkezten dra, eta giza eraldaketarako bere profesioa tresna bezala erabiltzen duten sukaldari ezberdinen proiektu finalisten adibideak biltzen dira.\nBBC – 2018/4/25 – Britainia Handia\nPrevious articleEuropako etorkizuneko hegazkin-zerbitzuak Bilbon planeatzen ari dira\nNext article“Saint Pierre et Miqueloneko frantzesa, Iparraldekoa bezalakoa da”


2017ko Olentzerikoa | Erentzun Fundazioa\n← 2018ko Kartel lehiaketa\nXXXI. “Viana hiria” Artisautza azokan parte hartzeko artisauen inskripzioaren epea ireki da. →\nNoiz argitaratua: 2017/12/22 por admin\nUrtero bezala, Erentzun fundazioak Vianan gabon gaueko arratsaldeko kalejira antolatzen du. Trikitilarien laguntzaz euskaraz gabon-kantak abesten ditugu Vianako alde zaharretik.\nAurten ere, ekimen honekin jarraituko dugu, beraz Erentzun Fundaziotik parte hartzera animatzen zaituztegu. Arratsaldeko 19:00etan bilduko gara Oroz enparantzan, (Bolera taberna ondoan) eta handik Vianako kaleetatik igaroko gara, gure Olentzerikoren laguntzaz, txikiak eramango dutelarik.\nErentzun Fundaziotik kalejiran parte hartzera gonbidatzen zaituztegu, txikiak eta handiak baserritarrez jantzita eta eztarria afinatuta.\nAbenduaren 24an. Arratsaldeko 7etan Oroz plazatik, lau haizetara!\nNon argitaratua: Ekitaldiak,Urterokoa\tEtiketatua Bianako Olentzeroa,Olentzero Viana\tEsteka iraunkorra\n2017ko Olentzerikoa — 3 iruzkin\nesther llanes(e)k 2018/01/01(e)an, 22:15etan, esan zuen:\nesther llanes(e)k 2018/01/01(e)an, 22:22etan, esan zuen:\nAntolakuntza(e)k 2018/01/01(e)an, 23:17etan, esan zuen:\n© 2020 - Erentzun Fundazioa WordPress-(e)k suspertua Weaver II by WP Weaver


Samsung-en Android Go Bluetooth SIG | ek ziurtatu du Androidea\nAsko hitz egin da Samsung-en lehen Android Go-i buruz, eta, sistema eragile hau duten hainbat smartphone merkatuan integratu ondoren, Hego Koreako enpresak ez du oraindik erakutsi, baina gailu hau goiz iritsi izana gero eta nabarmenagoa da.\nOraingo honetan, Bluetooth Special Interest Group, hari gabeko teknologia honen garapenean zentratzen den irabazi asmorik gabeko elkarteak ziurtatu du Samsung-en lehenengo Android Go mugikorra Android Oreo-n oinarrituta. Xehetasunak ematen dizkizugu!\nBluetooth SIGek emandako datuak gorabehera, telefonoa ez dago zerrendan duen benetako izenarekin identifikatuta, baina bere eredu zenbakiak lehenago Android Go gailurako filtratu zirenen antzekoak dira. Hauek dira: SM-J260F, SM-J260M, SM-J260Y, SM-J260F_DS, SM-J260G_DS, SM-J260M_DS eta SM-J260Y_DS.\nEreduen zenbakiek herrialde desberdinetan kaleratzeko aldaera desberdinak aipatzen dituzte, Hego Amerikako, Asiako eta Europakoak barne. Azkenean "DS" kodea duten aldaerak SIM bikoitzeko zirrikituetarako euskarria dutenak dira. Gainera, Bluetooth SIG-en arabera, Samsung-en Android Go gailuak Bluetooth 4.2 konexioa onartzen dubaina, zoritxarrez, ez da bere ezaugarriei eta zehaztapen teknikoei buruzko beste xehetasunik agertu.\nAurreko zurrumurruek eta filtrazioek agerian utzi zuten hori gama baxuko telefono honek 5 hazbeteko pantaila diagonala izango du AMOLED teknologiarekin eta HD bereizmenarekin, baita 16: 9 itxura erlazio klasikoarekin ere, iragan egunetan hainbeste presentzia izan baitzuten merkatuko telefono guztietan. Bere erraietan, Samsung Exynos 7570 chipset quad-core bat izatea espero da, gehienez 1.4 GHz-ko erloju tasa duena. Ezaugarri horiek guztiak bat etorriko lirateke sarrera terminal honen aurrekontu txikiarekin, dendek nahiko eskura dezaketen kostua lortuko baitute.\nArtikuluaren bide osoa: Androidea » Berri » Samsung-en Android Go Bluetooth SIG-ek ziurtatu du\nNokia 6.1 Plus hainbat herrialdetan jarriko da salgai uda honetan


2021eko azaroaren 15ean, astelehenean, 18:30ean egin, herri kontseiluaren bilduma - Hendaye\nErref. KE.IG – 488.2021\nBi mila eta hogeitabatgarren urtean, azaroaren hamabosteko astelehenarekin, bildu da, 18:30ean, Herri Biltzarra, Kotte Ecenarro auzapezaren lehendakaritzapean.\nPR BERTARATUAK: ECENARRO j. (auzapeza), – KEHRIG COTTENÇON and., TRANCHE j., BUTORI and., IRAZUSTA j., COTINAT and., LEGARDINIER and., GRABIÈRES j., MOUNIOS ADURRIAGA and. (Auzapezordeak) – ARZELUS ARAMENDI j., NAVARRON and., AIZPURU and., PELEGRIN ARAMENDY j., BEAUFORT and., BERNARD j., EIZAGUIRRE j., ROMAN and., MANTEROLA j., HARAMBOURE and., MARTIARENA GARAT j., LABEAU and., JEHAN j., CEZA and., DESTRUHAUT j., HIRIBARREN and., POUYFAUCON j., BALANZATEGUI j., ESTOMBA and., SALLABERRY j. (156.2021 zk. deliberamendutik goiti)\nAHALORDEAK: ARRUABARRENA jaunak KEHRIG COTTENÇON andreari, CAMACHO SATHICQ andreak CEZA andreari, TARIOL jaunak BERNARD jaunari, BARRERO andreak HIRIBARREN andreari, SALLABERRY jaunak BALANZATEGUI jaunari (155.2021 zk. deliberamendurako)\nDeialdiaren eguna: 2021eko azaroaren 09a\nI – 2021EKO URRIAREN 13KO HERRI KONTSEILUAREN BILKURAREN AKTA ONARTZEA:\nAuzapez jaunak, 2021eko urriaren 13ko bilkuraren bilduma COTINAT andreari, bilkura idazkari den bezainbatean, irakur dezan galdegin dio..\nESTOMBA andrea bilkurara lotu da.\nAUZAPEZ JAUNAK EMAN BERRIA\nAUZAPEZ JAUNAK: zerbaiten berri eman nahi dizuet gai zerrendari ekin aitzin.\nAzaroaren 9an, astearterekin, lan bilkura bat egin dugu suprefetarekin, segurtasun publikoaren departamendu zuzendariarekin eta Baionako dibisio komisarioarekin.\nBilkura hori Estatuaren polizia Hendaian gehiago izan dadin dugun proiektuari loturik zen eta Herriko Etxea eta diruzaintza izaniko lokaletan 2022rako aurreikusi ditugun lan eta antolakuntzak aurkezteko parada gertatu zaigu.\nBiltzarkide maiteak, ongi dakizuen bezala, etxe beherean Familia Laguntza Kutxaren (FLK-CAF) eta Eritasun Asurantzarako Lehen mailako Kutxaren (EALK-CPAM) zerbitzuak kokatuko dira.\nLehen solairuan polizia zerbitzuak kokatuko dira eta hor «Udaltzaintza/Nazio polizia» talde mistoak biltzeko gure nahia azaldu diegu berriz ere.\nEstatuaren zerbitzuek proiektu horrekin interesaturik direla erran digute eta horren gauzatzeko moldeak zehazteke dira (zenbat polizia ekarriko lituzketen Hendaiara, ordutegia, udaltzaingoaren eta polizia nazionalaren arteko lankidetza mota etab…).\nHalako zerbitzu bat egiazki plantan ematea lanak bururatzen diren egunetik, hau da, 2022ko hondarrean, egin beharko litzateke.\n155.2021 – HERRI KONTSEILUAK EMAN ORDEZKARITZAZ AUZAPEZAK HARTU ERABAKIAK\nAUZAPEZ JAUNAK: hileroko deliberamendua dugu hau eta ez da ezer berezirik oraingoan.\n156.2021 – “PETITES VILLES DE DEMAIN” (BIHARKO HIRI TXIKIAK) EGITARAUA – DEPARTAMENDUAREKIKO HITZARMENA LURRALDEEN BANKUAREN BITARTEZ AZTERKETAK ELKARREKIN DIRUZTATZEKO\nAUZAPEZ JAUNAK: “Petites Villes de Demain” (Biharko hiri txikiak) egitarauaren barnean, Lurraldeen Bankua eta Pirinio Atlantikoen Departamendua partzuergo batez lotu dira sarituak izanen diren lurraldeek beren biziberritze proiekturako eginen dituzten azterketa estrategiko, gaikako eta eragiketa aitzinekoen diruztapenetara heltzea laguntzeko.\nZeinahi eskari baino lehen, kolektibitateak Departamenduarekin sinatu behar du Lurraldeen Bankuaren ingeniaritza sostengatzeko esleipenerako hiru urteko hitzarmena. Hitzarmen horrek finkatzen ditu Departamendu Kontseiluak bere diruztapen partea emateko dauden bide praktikoak eta finantzazkoak.\nGaur, baimena eman diezadazuen proposatzen dizuet Departamenduarekin «Biharko Hiri Txikien» egitaraurako Lurraldeen Bankuak duen ingenieria sostengatzeko esleipenerako hirurteko hitzarmena sina dezadan, bai eta hari lotu dokumentu oro ere.\nSALLABERRY jauna biltzarrera lotu da.\n157.2021 – LAKET PORTUA – TARIFAK ETA ERABILTZE ESKUBIDEAK 2022. URTERAKO\nAUZAPEZ JAUNAK: 2022. urterako erabiltze eskubideak eta tarifak onar ditzazuen proposatzen zaizue, betiere jakinik tarifa horiek Portu Batzordeari aurkeztu zaizkiola orain dela aste eskas bat, eta Portu Batzordeak kontuan hartu dituela. Ur gainean diren ontzien tarifen % 1eko igoera dakar horrek. Deliberamendua onartzen ote duzue?\n158.2021 – FUNTSEN GAINEKO ZERGA APALTZEA ELKARTASUNEZKO EGIAZKO ALOKAIRUPEKO BIZITEGIETARAKO ERAIKI JABEGOEI – 122.2021 zk. DELIBERAMENDUA EZEZTATU ETA ORDEZTEN DU\nAUZAPEZ JAUNAK: erregulazio bat da. Gogoan har ezazue, hauteskide horiek, 2021eko irailaren 8an, Herri Kontseiluak bere iritzia eman zuela egiazko alokairupeko bizitegietarako eraiki jabegoei funtsen gaineko zerga % 30ean apaltzeari buruz eta zehaztu zuen zerga apaltze hori 15 urtez aplikatuko dela.\n2021eko urriaren 11ko gutun batez, Baionako suprefet jaunak gogora ekarri zigun apaltze hori elkartasunezko alokairuak dirauen bitarte osoan aplikatu behar dela, salbu horren zalantzan jartzeko testuek ematen dituzten arrazoiak gertatuz gero (salmenta, alokairuaren bertan behera uztea …).\nHalatan, bada, deliberamenduak ezin du baliabide horren iraupenik ezarri eta aldatu behar dugu. Honako hau proposatzen zaizue:\nFuntsen gaineko zerga % 30ean apaltzea, Eraikuntzaren eta Bizilekuen Kodearen L. 255-2 artikulutik L. 255-19 artikulurainokoan zehaztu baldintzetan, bizitegi nagusi izateko ematen diren elkartasunezko egiazko alokairupeko bizitegiei.\n159.2021 – PROGRAMA BAIMENEN BERRIKUSTEA – ORDAINTZE KREDITUAK\nAUZAPEZ JAUNAK: programa baimenak inbestimenduak diruztatzeko engaia litezkeen gastuen gehienezko muga dira. Iraupen mugarik gabe dira baliagarri, haien ezeztatu arte. Berrikusi litezke, halere.\nOrdainketa kredituak, dagozkien programa baimenen harira hartu diren engaiamenduak estaltzeko, urtean zehar agindu litezkeen gastuen gehienezko muga dira.\nInbestimendu sekzioaren aurrekontuaren oreka kalkulatzeko, ordainketa kredituak soilik hartzen dira kontuan.\nHiru programa baimen dugu bidean.\n«Kanetako zaldaina» da horietako bat; 2021eko ekainean aldatu zen eta 2021ean bukatzen da.\n«Legarralde etxaldearen berriztapena» eta «Jean Mermoz karrika 10eko eraikinaren birgaitzea» dira besteak; lan horiek heldu diren urteetan ere luzatuko dira. 2021ean programa horien egikaritzea ikusirik, aldatu behar da ordainketa kredituen irekitzea heldu diren urteetara.\nHerri Kontseiluak, txostengilearen azalpena entzun eta eztabaidatu ondoren:\nprograma baimenen berrikustea bozkatu du, eranskinean aurkeztu bezala;\nbehar diren ordainketa kredituak 2022ko aurrekontuan aurreikustera engaiatu da.\n160.2021 – 2 PROGRAMA BAIMEN SORTZEA – ORDAINTZE KREDITUAK\nAUZAPEZ JAUNAK: bi programa baimen sortu ditugu.\nPrograma baimenak inbestimenduak diruztatzeko engaia litezkeen gastuen gehienezko muga dira.\nBi programa baimen berri behar dira:\nLehenik eta behin, «igerilekua» programa baimena dugu, zeinean baititugu proiektuaren gidaritzaren laguntza baliatzea, lanen obralaritzarako taldea baliatzea eta lanen merkatuak.\n«Hiri barnea» programa, zeinean hainbat lan sartzen baitira: gizarte harleku bat, herriko etxearen eraikin atxikia; Gazteluren inguruak; mediatekaren eta herriko etxearen energia berriztapenak; Errepublika plazaren berregitea; hainbat bideren berregitea (Portu karrika, Hostailbidea, Passicot komandantearen karrika), bai eta Kanetako zabaltegiko eta bistalekuko lanak.\nGaur, herri kontseiluak, txostengilearen azalpena entzun eta horren gainean eztabaidatu ondoren, programa baimenak sortzea bozkatu du, aurkeztu zaion bezala. Eman den dokumentuan akatsño bat zegoen. “Igerilekua” lerroan, orotara, zerga barne, 500 € sobera ageri dira, hau da, 9 485 500 €, eta “Herri Barnerako”, orotara 6 555 000 €. Herria behar diren ordainketa kredituak 2022ko aurrekontuan aurreikustera engaiatu da.\n7 boz AURKA: DESTRUHAUT j., HIRIBARREN and., POUYFAUCON j., BALANZATEGUI j., ESTOMBA and., SALLABERRY j., BARRERO and.\n161.2021 – LANPOSTU IRAUNKORREN 8. TAULA\nIRAZUSTA JAUNAK: deliberamendu hau heldu den urtarrilaren leheneko barne sustapenerako langileak izendatzeko da.\nEgin ohi dugun bezala, langile kopuruen taula eguneratu behar dugu izendatze horiek kontuan hartuz, bai eta oraindik eguneratu gabe genituen beste aldaketak ere kontuan hartuz.\nHalatan, bada, eskoletako bi langile espezialdu lanpostu hesten ditugu, postu berririk sortu gabe, zeren langile horiek hartzen dituzten teknikari arduradun lanpostu horiek ez baitziren hetsi lanpostu horiek zituzten langileek erretreta hartu edo lanpostua aldatu zutenean.\nLanpostuen administrazio kudeaketan gara honekin; ez dugu lanposturik sortzen, ez eta kentzen, noski.\nDeliberamendu hau langileen taularen eguneratze bat da, barne sustapenaz egiten diren 4 izendapenekin.\nSorturiko lanpostuei dagozkien gizarte kargetarako eta lansarietarako behar diren kredituak urtealdiaren aurrekontuan sartuko ditugu.\n162.2021 – BIZTANLERIAREN ERROLDA – ERROLDATZAILE LANPOSTUAK SORTZEA – 2022. URTEA\nIRAZUSTA JAUNAK: deliberamendu hau urterokoa dugu, Hendaiako Herriko Etxeak antolatu behar duen zatikako erroldaren karietara.\n2021ean bozkatu genuen, baina errolda ez zen egin, eta 2022koa osasun arriskuak kontuan hartuz egin beharko da.\nHartara, kontratupeko 6 langile lanpostu sor ditzagun proposatzen zaizue urtarril-otsailerako, zatikako errolda horrek horien beharra baitu.\n163.2021 – EUSKAL HIRIGUNE ELKARGOAREN BIZILEKUAREN HOBETZEKO OROREN INTERESEKO PROGRAMA (OIP-PIG) HEDATZEA – PARTZUERGO HITZARMENA – 1. GEHIGARRIA\nIRAZUSTA JAUNAK: 2018ko irailaren 29an eman zen abian Ororen Onerako Programa (OOP-PIG) Euskal Hirigune Elkargoaren eremuan dauden (Baionako Hiriaren Hiri Berrikuntza, Bizilekuen Hobekuntza Eragiketa Programatuaren eremuan direnak izan ezik) bizilekuen jabeei, hala beren bizitegitzat dutenei nola alokatzen dutenei, bizileku horiek hobetzeko laguntza emateko baliabide bat da.\nBizitegi zaharren hobetzeko beharrezko diren baldintzak sortzeko aukera ematen du, bereziki honako hauek egiteko aukera:\nDuintasun gabeko eta oso hondaturik diren bizilekuen egoerak lantzea;\nAdineko eta ahalmen urritasunen bat duten pertsonen autonomia faboratzea;\nbizilekuen energia berriztapena laguntzea;\nalokairuzko gizarte laguntzazko eskaintza hitzartua eta gizarte laguntza handikoen eskaintza garatzea.\nBizitegi zaharren gaineko Euskal Elkargoaren politikaren baliabide orokor horrek honako partzuer hauen eskuhartzea dakar: Bizilekuen Nazio Agentzia (BNA-Anah), 64 Departamendu Kontseilua, Pirinio Atlantikoetako FLK-CAF, PROCIVIS Aquitaine Sud eta Abbé Pierre Fundazioa eta Elkargoko zenbait herri.\nPrograma horrek hiru urte bete dituelarik, orain artean, milatik gora proiektu laguntzeko aukera eman du. Oro har, gainditu dira hastapeneko helburuak.\nGogoan har dezagun hitzarmen honen gaia beren nahiz baliabide hori diruztatzen lagundu nahi duten herriekiko partzuergoa formalizatzea dela, bizileku pribatuen jabeentzako diruztapen publikoen eragina ahal bezain azkarra izan dadin eta tokiko lehentasunak kontuan hartuz.\nBaliabide horrek ukan duen arrakasta kontuan hartu eta Euskal Hirigune Elkargoak, 2022ko uztailaren 24ko elkargo kontseiluaren deliberamendu batez, baliabidea 2 urtez luzatzea erabaki du. Halatan, bada, gehigarri honen helburua Euskal Hirgune Elakrgoaren eta herrien arteko partzuergoa 2023ko irailaren 27 arte luzatzea da.\nHerriak honako gai hauetan laguntzen ditu etxejabeak:\nadinekoak edo ahalmen urritasunen bat dutenak etxean atxikitzen, Bizilekuen Nazio Agentziak diruz laguntzen duen gastuaren % 2,5ean,\nduintasun gabeko bizilekuen aurkako borrokan, Bizilekuen Nazio Agentziak diruz laguntzen duen gastuaren % 2,5ean,\nbizilekuen energia berriztapenean, Bizilekuen Nazio Agentziak diruz laguntzen duen gastuaren % 2,5ean,\ngizarte laguntzako eskaintza hitzartuaren eta laguntza handikoen eskaintzaren garapenean, baita % 2,5ean.\nZertxobait aipatu nahi nuke deliberamendu honen gainean.\nOroren Onerako Programa honekin, Euskal Kostaldean urte osorako bizilekuen gaian dugun egoeraren larritasunari eta urgentziari aitzin egiteko behar litzatekeenaren zatiño txiki bat besterik ez dugu ukitzen.\nBeste tresnen arteko bat besterik ez da, eta jadanik badauden bizilekuen gaineko eskuhartzeetarako da.\nIzan ere, jadanik badauden bizilekuetan lehenbailehen aritu behar da duintasun gabeko edo desegokia diren bizilekuen gainean.\nAndeaturiko jabekidetzetan ere lehenbailehen beharko litzateke aritu.\nEta lehen baino ere lehenago behar da hutsik dauden bizilekuen gainean aritu.\nBaina une batez begiratuz gero, hemen, Hendaian, hutsik dauden bizilekuen gainean bidean dugun lanari so eginez gero – horretaz Laurence Beaufort edo Laurent Tariol mintza litezke ni baino hobe-, berehala ikusiko dugu kopuruen gibelean elkarren oso bestelakoak diren egoerak ezkutatzen direla. Egiazki hutsik diren bizitegiak, zeinak urte osorako alokairupera ekartzeko botere publikoak eskuhar bailezakeen, bizitegi horiek oso gutxi dira eta, maiz, prozedura korapilatsuetan dira murgildurik.\nHalarik ere, lan hori egin behar da eta jadanik bidean dugu.\nJadanik badauden bizitegien gainean aritzea eskuhartzeko lehen ardatza dugu; bigarren ardatza gizarte laguntzako bizitegiak eraikitzea da.\nBaina tresna hori ere ez da mirarizko tresna.\nLehenik, lagunduriko bizitegiak ezin direlako izan lurralde batean urte osoko alokairuan eskaintzen den alokairu mota bakarra. Alokairu lagunduak ez ditu inoiz behar guztiak asetuko.\nEz da mirarizko bidea hori, eraikuntza gutxi dagoelako, lur funtsak eskasak direlako eta trabak anitz.\nBaina hor ere, zerbait egin behar da eta horretan ari gara.\nHainbat proiektu dira bidean eta bizitegi lagunduen maila emendatu dugu Herrian eta THParen aldaketa, horretaz jadanik mintzatuak gara, bidean da bide horretatik jarraitzeko.\nBaina jadanik badauden bizitegien gaineko eta bizitegi lagunduen eraikitzeko eskuhartzeez gain, bada euskal kostaldean bizitegien egoera aldatzeko ezinbestean erabili behar den beste tresna bat, hain zuzen ere, legea.\nAlokairuen kontrolatzea, lehentasunez erosteko aukerak areagotzea, alokairuen gehienezko prezioa ezartzea, alokatzeko inbestituz gero, zergakentze arauak aldatzea, sasoiko alokairuentzako zergak emendatzea, urte osorako alokairuen gaineko zergak apaltzea…\nHorra mahai gainean ditugun gidalerro batzuk; laster ikusiko dugu nola ikusiak diren Vincent BRU, bozka-eremu honetako diputatuak aurkeztu asmo dituen zuzenketak.\nLegea gure udal biltzarraren eskumenetatik at da eta funtsezko tresna da beti.\nAzkenik, bada gure herri kontseiluaren mugetatik at den baina guztioi dagokigun beste tresna bat. Herritarren mobilizazioa dugu tresna hori, ALDA elkarteari erakutsi diezaiokegun sostengua, adibidez, egun Biarritzen, aldi laburretarako alokairuen jarraipenean diren hutsak seinalatzen dituenean.\nHerritarren mobilizazioa, gure lurraldeko eragile guztiak bil eta urte osorako alokairuaren gainean diren tirabirak salatzeko.\nHerritarren mobilizazioa, datorren larunbatean, 15 orenetan, Baionan, manifestatzeko eskaintzen zaigun aukera da ere. Anitz bilduko ahal gara!\nBaina gatoz berriz ere deliberamendura. Azken 3 urteotan, 41 dosier aurkeztu dira Hendaian. 33 hautatu ditugu, 22 bizitegi zaharkitu edo ahalmen urritasunari loturikoak egokitzeko, 10 energia hobetzeko lanetarako, eta 1 duintasun gabeko bizileku batetan lan handiak egiteko; orotara, lanen diru kopurua 528 100 €koa da. Hendaiako Herriaren zatia 9508 €koa izan da.\nTXOSTENGILEA: Xabier MANTEROLA j.\n164.2021 – INDARKERIA SEXISTEN, SEXUZKOEN ETA SENIDE ARTEKOEN AURKAKO BORROKAREN TOKIKO KOORDINAZIORAKO ETA MOBILIZAZIORAKO KONTRATUA\n2009 urtetik, lotura eginez bertako partaideekin, indarkeria sexisten, sexuzkoen eta senide artekoen kontra informatzeko eta borrokatzeko « Contrat Local de Sécurité, de Prévention de la Délinquance (CLSPD) » plantan eman zuen Hendaiako herriak.\nNahiz eta urrats handiak jadanik eramanak izan diren, hala nola profesionalen, gazteen eta publiko zabalaren sentsibilizaziorako, indarkeria sexisten, sexuzkoen eta senide artekoen kontrako borrokak eguneroko kezka izaten segitzen du, Hendaiako herriak herritarren zerbitzurako eramaten duen politikan.\nPireneo Atlantikoko Prefeturak proposaturik, Hendaiako herriak indarkeria sexisten, sexuzkoen eta senide artekoen kontra eramaten duen lana ofizializatu nahi du, hitzarmen bat izenpetuz.\nPrefetak, Auzapezak, Prokuradoreak, Departamenduko Kontseiluko Lehendakariak, Bordeleko Akademiako Errektoreak, Baionako Ospitaleak eta bertako elkarteek izenpetuko dute kontratu hau (Atherbea, ACJPB, Bagera/Nous Sommes, CIDFF 64).\nKontratu honi esker, partaidetza bat martxan emanez, erantzun konkretuak ekartzea eta eraginkortasun handiago bat lortzea da xedea. Helburuak hauek dira :\nAhal bezain goiz begiztatzea biktima potentzialak\nBiktimen laguntza prozesua hobetzea\nJadanik hor dauden dispositiboak koordinatzea\nPrebentzioa egitea eta indarkeri egoerak orokortasunean tratatzea\nDeliberatu ondoren, Herriko Kontseiluak :\nIndarkeria sexisten, sexuzkoen eta senide artekoen aurkako borrokaren tokiko koordinaziorako eta mobilizaziorako kontratua plantan ematea onartzen du\nKontratua eta batera etorriko diren parteak izenpetzeko boterea ematen dio Auzapez jaunari.\nKontratua datorren astelehenean, azaroaren 22an izenpetu beharko litzatekeela gehituko dut.\nAHO BATEZ ONARTUA –\n165.2021 – AUTOEN GORDETEGIA USTIATU ETA KUDEATZEKO ZERBITZU PUBLIKOAREN ESKUORDETZEA – TITULARRAREN HAUTAKETA, KONTRATUAREN ONARTZEA, HITZARMENA SINATZEKO BAIMENA\nTRANCHE JAUNAK: lehiarako deialdi publiko bat egin eta 2021eko uztailaren 23an argitaratu da.\nZerbitzu Publikoa Eskuordetzeko Batzordeak, 2021eko irailaren 15ean, 15:00 orenetan bildu eta, hautagaiak aurkeztu dituen berme profesional, finantzazko eta teknikoak aztertu ondoren, bai eta zerbitzu publikoaren jarraipena egiteko eta erabiltzaileak zerbitzu publikoaren aitzinean berdintasunez izanen direla bermatzeko gai dela ikusi ondoren, aldeko iritzia eman du eta MENDES CROSA sozietatearen eskaintza atxikitzea proposatu du, egiteko hori betetzeko gaitasun eta berme guztiak aurkeztu baititu.\nHartara, herri kontseiluari honako hauek proposatu zaizkio:\nOnar dezala honako hautagai honen hautua, autoen gordetegi zerbitzu publikoaren ustiapena egiteko: SARL MENDES CROSA\nOnar dezala Herriaren eta MENDES CROSA sozietatearen artean sinatu beharreko zerbitzu publikoaren eskuordetze hitzarmena, 2022ko urtarrilaren lehenetik 5 urteko eperako,\nAuzapez jaunari baimena eman diezaiola hitzarmen hori sina dezan, bai eta hari loturiko dokumentu, agiri edo gehigarri oro.\n166.2021 – TURISMO TREN TXIKIA – KUDEATZE MODUAREN HAUTATZEA – ZERBITZU PUBLIKOAREN ESKUORDETZE PRINTZIPIOA ONARTZEA\nTRANCHE JAUNAK gogora ekarri du zerbitzu publikoaren eskuordetze prozedura bati ekin ziola Herriak 2017an, eta horrek hitzarmen bat sinatzera eraman gintuela. Hitzarmen hura, lau urtekoa izan eta 2021eko abenduaren 31n iraungiko da.\nKontuan har dezala auzapezak aurkeztu duen aitzinetiko txostena, honi atxikirik doana,\nOnar dezala kudeaketa molde eskuordetuaren hautua eta, hartara, zerbitzu publikoaren eskuordetze printzipioa turismo trentxoaten zerbitzu publikoaren kudeatu eta ustiatzeko; horrek lehiaketa prozedura bat dakar zerbitzu publikoaren eskuordetze hitzarmen bat sinatzeko,\nEskuordetza ukanen duenak bete beharko dituen zerbitzuen ezaugarriak onartzea, goian aipatu aitzineko txostenean zehaztu bezala,\nAuzapez jaunari baimena ematea eskuordetza nori eman hautatzeko zerbitzu publikoaren eskuordetze prozedurari ekin diezaion eta bidera dezan, bai eta horri loturiko dokumentu oro sina dezan.\n167.2021 – KANPOKO PUBLIZITATEAREN GAINEKO TOKIKO ZERGAREN KUDEAKETA – LAGUNTZA ETA JARRAIPEN HITZARMENA\nTRANCHE JAUNAK: Kanpoko publizitatearen gaineko tokiko zergaren kudeaketa herrien kargura da eta Lurralde Kolektibitateen Kode nagusiak arautzen du.\n2019. urteaz geroztik, Hendaiako Herriak REFPAC-GPAC sozietateari eskuordetu dio kanpoko publizitatearen gaineko tokiko zergaren kudeaketa. Orain arte, sozietate hori eskumen horren administratzaile besterik ez zen, laguntza eta jarraipen hitzarmen baten bidez. Hitzarmen hori iraungitzera doanez, udalak eskumen hori bere gainean hartzeko asmoa adierazi du. Herriari dagokio, beraz, kanpoko publizitatearen tokiko zergaren kudeaketa berriz ere bere gain hartzea.\nKanpoko publizitatearen gaineko tokiko zergaren kudeaketarako eranskinean datorren laguntza eta jarraipen hitzarmen berria behar da egin REFPAC-GPAC sozietatearekin, trantsizioa ongi bideratzeko, honako egiteko hauek betez:\nKudeaketa programa bat eskura ematea, eguneraturiko datu base batekin,\nAterabide mugigarri baten hornikuntza,\nLehen mailako laguntza juridikoa.\nOnar dezala eranskinean doan Kanpoko Publizitatearen gaineko Tokiko Zergaren kudeaketarako laguntza eta jarraipen hitzarmena REFPAC-GPAC sozietatearekin,\nBaimena eman diezaiola auzapez jaunari hitzarmen hori sina dezan REFPAC-GPAC sozietatearekin.\n168.2021 – HAURTZARO/GAZTERIA 2018-2021 KONTRATUA – 3. GEHIGARRIA\nBUTORI ANDREAK: 2018an, gure Herriak «Haurtzaro Gazteria» kontratu bat sinatu zuen Familia Laguntza Kutxarekin. Kontratu hori 2021eko abenduaren 31n iraungiko da.\nBiriatuko Herriak, bere aldetik, helburu kontratu berdina sinatu du FLKrekin, baina urtebete lehenago iraungitzen den aldi baterako.\nFamilia Laguntza Kutxak gure Haurtzaro Gazteria Kontratuari gehigarri bat sina diezaiogun proposatu digu, Hendaiako kontratuari Biriatu “lotzeko”.\nIzan ere, 2022an, FLK Lurralde Hitzarmen Orokorraren kontratu eremu berria lantzen ari da, bi herrien proiektu bakarra formalizatzeko aukera emateko.\nErabaki horrek ez du diruzko eraginik herriarentzat. Gehigarri horren hiru sinatzaileak ECENARRO Hendaiako auzapez jauna, DEMARCQ-EGUIGUREN Biriatuko auzapez andrea, eta ROTETA jauna, FLKren ordezkaria dira.\nOnar dezazuela Haurtzaro Gazteria Kontratuaren 3, gehigarri hau, zeinean modulu berezian sartzen baita Biriatuko Haurtzaro Gazteria Kontratua.\n169.2021 – HITZARMENA FAMILIA LAGUNTZA KUTXAREKIN\nBUTORI ANDREAK: Bi urtez behin, Herriak Familia Laguntza Kutxarekin hitzartzen du, Helburu eta Diruztapen Helburuen Hitzarmenen bidez «Aisialdi Harrera Zerbitzua». Hitzarmen horiek eskolaldi inguruko eta eskolaz kanpoko aldietarako dira.\nDokumentu horiek zehazten dituzte herria zein helburutara engaiatzen den haur eta gazteen aisialdiaren karietara, aisialdi egituretan.\nHonako asmo hauek ditu hitzarmenak:\nHarrera eskaintza garatzea, gizarte mailen arteko eta lurraldeen arteko desberdinkerien aurka borrokatuz,\nHiru eta hamaika urte arteko haurren heziketa ibilbidea laguntzea,\nHamabi eta hogeita bost urte arteko gazteeak autonomia ibilbidean laguntzea,\nGurasoen egitekoari balioa ematea eta haurrekin ukan ditzaketen zailtasunei aitzina hartzen laguntzea,\nFamilien gizarte laguntzan parte hartzea eta gizarte bizitzaren animazioa garatzea.\nFamilia Laguntza Kutxarekin sinaturiko hitzarmen horiek 2021eko abenduaren 31n iraungiko dira. Beste bi urtetarako luzatu beharko genituzke, hau da, 2022ko urtarrilaren lehenetik 2023ko abenduaren 31 arte.\nHelburu eta diruztapen hitzarmen horiek sina ditzagun baimendu dezazuen,\nAuzapez jaunari baimena eman diezaiozuen horiei loturiko zeinahi dokumentu sina ditzan.\n170.2021 – HITZARMENA RECYCL’ARTE ELKARTEAREKIN – GEHIGARRIA\nBUTORI ANDREAK: 2021eko maiatzaren 26ko deliberamendu batez, Herriak hendaiar gazteak mugitzeko molde eztiei buruz ohartarazi eta Hezkuntza Ministerioaren «txirrindaz ibiltzen jakitea» programa gauzatzen lagundu nahi izan zuen. Horretarako, partzuergo bat lotu zen Recycl’Arte elkartearekin.\nIkastetxeei proposaturiko urraspideak honako fase hauek ditu:\nHaur bakoitzari bere txirrinda kontrolatzeko aukera emanen dion lantegi bat\nBigarren lantegi batek txirrindaz ibiltzearen oinarrizkoak ezagutzeko aukera emanen die haurrei: oreka, propultsioa, balaztatzea, ibilbidea,\nIbilbide bat osatzeko alegia egitea\nazkenik, taldea horretarako prest denean, egiazko egoera batean errepidean aritzea.\nLantegi horien guztien helburuak pedalatzen jakitea, zirkulatzen jakitea eta txirrindaz ibiltzen jakitea dira.\nOGEC SAINT-VINCENT ikastetxeak urraspide horrekin interesaturik dela jakinarazi digu. Halatan, bada, Recycl’arte elkartearekin sinatu dugun hitzarmenera gehigarri bat sinatuz lot dezagun proposatzen zaizue.\nHerria lantegi horiek diruztatzera engaiatzen da, 2021-2022 ikasturterako ikastetxe bakoitzarengatik 800,00 € emanez.\nRecycl’arte elkartearekiko helburu hitzarmenerako gehigarri bat sinatzeko baimena eman dezazuen,\nAuzapez jaunari baimena eman diezaiozuen horri loturiko zeinahi dokumentu sina dezan.\nAUZAPEZ JAUNAK: horra Hendaiako Herriak gidaturiko beste ekintza ederra. Deliberamendua bozka dezazuen eskatzen dizuet.\n171.2021 – 2022ko KULTURA PROIEKTUAK – DIRULAGUNTZA ESKAERAK\nMOUNIOS ADURRIAGA andereak: Urtero bezala, hainbat dirulaguntza eskatuko zaie Eskualdeko Kontseiluari, Departamenduko Kontseiluari eta Euskal Elkargoari Kultur Sasoia, Antzerkiaren Maiatza eta Guitaralde festibala diruztatzeko.\n2022. urterako, Eskualdeari 23 000 € eskatzea «Scènes de territoire» eta «Saison sans lieux» delakoen kontura; 12 000 € Antzerkiaren Maiatzerako, eta 5000 € Guitaralde festibalerako,\n2022. urterako, Departamenduari 7 000 € eskatzea Antzerkiaren Maiatzerako, eta 5 000 € Guitaralde festibalerako,\nEuskal Elkargoari, herriarteko tokiko intereseko kultura proiektuen karietara, oraindik zehazteke diren kopuruak eskatzea,\nAuzapez jaunari kultura proiektu horiei loturiko zeinahi dokumentu sinatzeko baimena ematea.\n172.2021 – “LES VARIÉTÉS” ZINEGELA – PREZIOAK\nMOUNIOS ADURRIAGA andereak: proposatzen dizuet Variétés zinegelaren prezioak honen azpian aipatu bezala finkatzea, 2022ko urtarrilaren 1etik goiti :\nPrezio osoa ostiral, larunbat eta igandetan\nPrezio murriztua astelehen, astearte eta asteazkenetan\nHarpidedunak 5 saiotako txartela\nHarpidedunak 10 saiotako txartela (+ sarrera bat eskainia)\n14 urte peko haurrak (egunero)\nMinimo sozialak, ikasleak, langabetuak (egunero, frogagiria aurkeztuz gero)\nOren bat baino gutxiagoko filma (saio publikoa)\nOren bat baino gutxiagoko filma (eskolentzako saioa)\nKolegioa zineman (eskolentzako saioa)\nEskola zineman (eskolentzako saioa)\nAma eskola zineman (eskolentzako saioa)\nTaldeak (eskolak, aisialdi zentroak…)\n14 urte pekoentzat\nElkarteak (25 sarreratik gora)\nElkartasunezko prezioa: Onura publikoko elkarte humanitarioak. 25 sarreratik gora\nDohainik: taldeen laguntzaileak, gaualdien hizlariak, AFCAE sarea, Cinevasion\nExonération : accompagnants de groupes, intervenants soirées, réseau AFCAE, Cinevasion\n173.2021 – KULTURA: IKUSKIZUNAK / KONTZERTUAK / ERAKUSKETAK / BITARTEKARITZA EKINTZAK – PREZIOAK\nMOUNIOS ADURRIAGA andereak: prezio aldaketa Kultura zerbitzuko bitartekaritza ekintzetarako prezioa gehitzean, bai eta gonbidapenak eta dohaintasuna zehaztean datza.\nProposatzen dizuet kultur ekitaldietarako sarreren prezioak honen azpian aipatu bezala finkatzea, 2022ko urtarrilaren 1etik goiti:\nPrezioa / Lineako salmentaren prezioa\nKultur Sasoirako Harpidetza txartela\n11.00 € / –\n12.00 € / 12.50 €\nPrezio murriztua *\n6.00 € / 6.50 €\n8 urte peko haurrak:\n4.00 € / 4.50 €\n4.00 € / –\n2.00 € / –\nGonbidapenak : programatzaileak, prentsa, talde edo konpainiaren gonbidatuak, Auzapeza, Kultura hautetsia, erakundeak, partaideak, mezenak, Hendaiako biztanle berriak (bi sarrera eskainiak hautatutako ikuskizunerako, iriste urtean)\n0 € / –\nDohaintasuna: egonaldi amaierak, entsegu publikoak, erakusketak…\n“Antzerkiaren Maiatza” jaialdirako, ondoko prezioak onartzea proposatzen dizuet:\nLineako salmentaren prezioa\n8 urte peko haurrak\n* Prezio murriztua honako pertsona hauentzat:\nharpidedunak: Kultur Sasoiaren txarteldunak\n10 pertsonatik gorako taldeak\nTXOSTENGILEA: Claire LEGARDINIER andrea\n174.2021 – TOKIKO ESKULANGINTZA AZOKA – GIZARTE ETA ELKARTASUNEZKO EKONOMIAREN HILABETEA – ELKARTASUN BESTA\nLEGARDINIER ANDREAK: Gizarte eta Elkartasunezko Ekonomiaren Hilabetearen karietara, Hendaiako Herriko Etxeak eta Lan-eko Laguntza Zentroak lau gai nagusiren inguruko ekitaldien egitarau bat antolatu dute: «Kolektiboki enpresak sortzea», «Banabide laburrei balioa ematea», «Hondakinak gutxitzea», «Elkartasuna», gizarte eta elkartasunezko ekonomiaren moldeak eta jardunak sustatzeko eta horiei buruz informazioa emateko.\nHorren harira, Elkartasunen Besta antolatu da 2021eko azaroaren 28 iganderako, Gaztelu aretoan, 10:00etatik 13:00etara, elkartasunezko hatu salmentarekin, kitogune batekin, herritar kafe batekin eta tokiko eskulangileen merkatu batekin.\nMerkatuak 12 leku ukanen ditu.\nHautagaitza deialdia abian eman da eta hautagaiei leku bana emanen zaie urririk. Parte Hartzeko Araudia eranskinean da.\nHalako ekitaldiak arautu beharra kontuan hartuz, eta auzapezari dagokionez, kudeatzaile den bezainbatean, eremu publikoaren erabiltzea baimentzea, honako hau proposatu zaio herri kontseiluari:\nTokiko eskulangileen merkatua GAZTELU aretoan, 2021eko azaroaren 28an, goizean, antolatu eta gauzatzeko moldeak onartzea, eranskinean datorren parte hartzeko araudian zehaztu bezala;\nEremu publikoa erabiltzeko proposatu tarifak onartzea.\nHalatan, bada, bihar, 18:00etan, Gaztelu aretora etor zaitezten gonbidatzen zaituztet “La part des autres”, dokumentala ikusteko, eta ostegunean, 18:00etan, Zokoburura, sinatu dugun diagnostikoaren aurkeztera. Anitz etorriko zaretela espero dut.\n175.2021 – ARGINDARRA ETA GASA GARRAIATU EDOTA BANATZEKO OBREK, BAI ETA ARGINDAR EDOTA GAS HODITERIA EDOTA LINEA PARTIKULARREK EREMU PUBLIKOA ERABILTZEAGATIKO ERABILERA ZERGAK, BAI ETA LANETARAKO EREMU PUBLIKOA ERABILTZEAGATIKOAK ERE\nKEHRIG COTTENÇON ANDREAK: tokiko kolektibitateen kode nagusiak aurreikusten du herri kontseiluak finka ditzala eremu publikoa erabiltzeagatiko zergak.\nHalatan, bada, honako hau proposatzen zaizue:\nartikulua: herriko eremu publikoa argindarra garraiatu eta banatzeko sareen obrek erabiltzeko zergaren kopurua metrotan azaldu luzeraren arabera aitzineko urteko abenduaren 31n erabaki goiko mugako tarifan finkatzea;\nartikulua: herriaren eremu publikoa argindar garraiorako sare publikoaren obretan lanak egin bitartean erabiltzeko zergaren kopurua metrotan azaldu luzeraren arabera aitzineko urteko abenduaren 31n erabaki goiko mugako tarifan finkatzea;\nartikulua: herriaren eremu publikoa urte baten luzeran argindar sareetako obretan lanak egin bitartean, ikusi den erabiltzearen zergaren kopurua metrotan azaldu luzeraren arabera, aitzineko urteko abenduaren 31n erabaki goiko mugako tarifan finkatzea;\nartikulua: herriaren eremu publikoa gasa garraiatu eta banatzeko obrek, bai eta gas hoditeria partikularrek erabiltzearen zergaren kopurua, metrotan azaldu luzeraren arabera aitzineko urteko abenduaren 31n erabaki goiko mugako tarifan finkatzea;\nartikulua: herriaren eremu publikoa gasa garraiatzeko sareen obretan eta gas hoditeria partikularretan lanak egin bitartean erabiltzearen zerga kopurua, metrotan azaldu luzeraren arabera aitzineko urteko abenduaren 31n erabaki goiko mugako tarifan finkatzea.\nHartara, biltzarkide horiek, 5 erabiltze zerga horien kopurua deliberamenduaren edukian azaldu maneretan finka ditzazuen proposatzen zaizue.\n176.2021 – URAREN ZIKLOAREN KUDEAKETA INTEGRATUA – EDATEKO URA ETA SANEAMENDUA – 2020. URTEKO TXOSTENA EDATEKO URAREN ETA SANEAMENDUAREN ZERBITZU PUBLIKOAREN PREZIOARI ETA KALITATEARI BURUZ\nKEHRIG COTTENÇON ANDREAK: Lurralde Kolektibitateen Kode Nagusiaren D2224-1 eta hurrengo artikuluei jarraikiz, edateko uraren eta saneamenduaren gaietan eskua duen Herriarteko Lankidetzarako Erakunde Publiko –nola baita Euskal Hirigune Elkargoa- baten lehendakariak urtero aurkeztu behar dio biltzar erabakitzaileari zerbitzuaren prezio eta kalitateari buruzko txostena.\nTxosten horrek honako hauek azaltzen ditu:\nZerbitzuen ezaugarri teknikoa,\nEdateko uraren eta saneamendu kolektibo eta ez kolektiboaren tarifak, eta zerbitzuen diru sartzeak,\nElkartasuneko eta lankidetza deszentralizaturiko ekintzak uraren alorrean.\nTxostena erabiltzaileen eskura ematen da Elkargoaren Etxeetan eta uraren eta saneamenduaren ustiagune orotan. Elkargoaren webgunetik ere telekarga liteke.\nBeste aldetik, Tokiko Zerbitzu Publikoen Aholku Batzordeari iritzia eskatuko zaio eta Euskal Elkargoko kide diren herri guztiei emanen zaie jakitera, herri kontseiluan aurkez dezaten.\nAraudiari jarraikiz, datuok Ur eta Saneamendu Zerbitzuen Nazio Behatokiaren webgunearen Ur eta Saneamenduaren Zerbitzu Publikoen Informazio Sisteman (SISPEA) ere ikusi ahalko dira.\n2020ko tarifa datuei dagokienean, gogoan har ezazue Euskal Hirigune Elkargoak ur eta Sanemandu eskumenak hartu zituenaz geroztik luzatu egin direla, tarifen harmonizazioari ekin bitartean, lurraldearen antolatzaile ziren agintariek (herriarteko elkargoak, herriak edo sindikatuak) lehen aplikatzen zituzten tarifak.\nKontuan har dezala edateko uraren eta saneamenduaren (kolektibo nola ez kolektibo) zerbitzuen prezio eta kalitateari buruzko 2020ko urtealdiaren txosten bateratua.\nHerri Kontseiluak kontuan hartu du. Ez da bozkatzen.\n177.2021 – HONDAKINEN PREBENTZIOA, BILKETA ETA BALIOA EMATEA – 2020. URTEKO TXOSTENA HONDAKINEN PREBENTZIO ETA KUDEAKETARAKO ZERBITZU PUBLIKOAREN KALITATE ETA PREZIOARI BURUZ\nKEHRIG COTTENÇON ANDREAK: Lurralde Kolektibitateen Kode Nagusiaren L2224-17-1 artikuluak behartzen ditu herrietako auzapezak edota herriarteko lankidetza elkargoen lehendakariak etxeko hondakinen eta antzekoen prebentziorako eta kudeaketarako zerbitzu publikoaren kalitate eta prezioari buruzko urteko txostena aurkeztera.\n2020ko urtealdiari buruzko urteko txostena, deliberamenduaren eranskinean aurkeztu zaizuen bezala, honako hauek zehazten ditu, besteak beste:\n2020. urtearen testuinguru berezia, osasun krisiagatik eta zerbitzuen antolaketan ukan duen eraginarengatik;\neskumenen banaketa Euskal Hirigune Elkartearen eta Bil ta Garbi Sindikatuaren artean;\nEuskal Elkargoaren helburuak hondakinen prebentzio, sailkapen eta balio emate alorretan; hondakinen kudeaketarako zerbitzu publikoa ekonomia zirkularraren tokiko egiazko estrategia batean dugu gaur egun, hondakinen ekoizpena murrizteko eta hondakina tokian ekoitzi materia eta energia baliabide bihurtzeko, lurraldean jarduna eta lanpostuak sortzen dituena;\nZerbitzuak 2020an gauzatu dituen proiektuak, eta perspektibak;\nEuskal Elkargoak egiten duen hondakinen bilketarako zerbitzu publikoaren antolaketa (giza baliabideak eta baliabide teknikoak);\nHondakinei balioa ateratzeko eta tratamendua emateko adarrak;\nBildu, sailkatu eta balioan emaniko hondakinen tonak;\nHondakinen prebentzioaz eta sailkapenaz informazioa emateko eta ohartarazteko ekintzak,\nEtxeko hondakinak eta antzekoak ezeztatzeko zerbitzu publikoaren kostua eta diruztatze bideak.\nZerbitzua kopuru zenbaitetan: 194 234 tona etxeko hondakin bildurik, hau da, 622 kg biztanleka, zeinetatik % 68 balioan ematen dira. Zerbitzuak 327 langile titular ditu eta sailkapenaren 16 enbaxadore eta 25 hondakindegi.\nOrotara, hondakinen bilketa eta balioan emate zerbitzuaren kostua 47,04 M€koa da (egitura kargez gain).\n2020an, jarraitu da hondakinen prebentzioari eta sailkapenari buruzko komunikazio jardunak egiten.\nSailkapenaren enbaxadoreek «sare sozialetan norberak egitekoak» lantegiak proposatu dituzte, osasun arazoei loturik ezarriak ziren distantzia betebeharrengatik.\nAldi berean, bilketaren aldaketak egin ahal izan dira Bidaxunen eta Oztibarren eta Heleta, Irisarri eta Suhuskune herrietan.\nHondakindegiek tonen % 40a hartzen dute eta haietan segurtatze lan handiak egin dira, besteak beste, edukiontzietarako gidak, kaiaren hormak babesteko, eta barandak, erortzeko arriskuaren aurka.\n2020. urtean zehar ere, jarraitu da hondakinen prebentziorako eta kudeaketarako zerbitzu publikoaren harmonizatze eta optimizatze azterketa egiten.\nBi gai landu dira bereziki 2020. urtean: bilketa eskemen zehaztea eta plastikoaren sailkapenerako etortzekoak diren aginduen hedapena.\nBalio emateari eta tratamenduari dagokionean, aipatzeko da Bil ta Garbi Sindikatuak, 2018ko urriaren 17an onartu zuela hondakin geldoen kudeaketa kontrolatuagorako egin litekeen antolaketa onenera eraman beharko gintuzkeen eskema zuzentzailea.\nNorbanakoen ekoizpena, oro har, 10-11 Kg/biztanleko murriztu da 2019 eta 2020 artean: -2 kg hondakindegietan, -2 kg sailkako bilketan, -6 kg zikinontzi beltzetan. Hala eta guztiz ere, 2020. urtea ez da ohiko funtzionamendu baten adierazgarria.\nGogoan har dezagun 2018/2019 urteetako bilakaera orokorra -2 kg/biztanleka izan zela, 2017tik 2018rakoan +18 kg/biztanleka emendatu ondoren.\n2010-2020 aldian, norbanakoen ekoizpena egonkor da (- % 0,5), zeinean norbanakoen ekoizpena 625 kg/urte/biztanleka izatetik 622 kg/urte/biztanleka izatera pasa den 2020an. Konpazario baterako, Frantziako batezbestekoa 580 kg/biztanleka zen 2017an.\nBada oraindik zer hobetu hondakinen sailkapenean eta prebentzioan, turismoak azkarki jotzen duen lurralde batean, gainera.\nAzkenik, zerbitzuen kostuak aztertzeko lan bat egin da, ADEMEren metodo bati jarraikiz. Hortik atera da Elkargoaren berinaren, hondakinen eta beste jarioen eta pasiboaren kudeatze kostuak erreferentearen mailetan direla.\nBerina kostu apaleneko jarioa da (kostu lagundua, 2 euro ZG / biztanleka). Horrez gain, % 100ean birziklatzen da, nahi adina aldiz.\nTartea handiagoa da gainestalkien eta paperaren jarioarekin, eta are eta gehiago oraindik etxe hondakinenekin.\nEtxe hondakinen Bilketa eta Tratamendu postuak bakarrik karga guztien % 47 dira. Lehen bi gastu postu dira horiek.\nKostuak kontrolatzeko, etorkizunean, etxeko hondakinen bilketaren aldaketei ekin behar zaie nagusiki.\nSailkaturikoen bilketaren emaitzak hobetzen ari diren arren (2020an izan ezik, lehen konfinamenduan sektore gehienetan utzi baizitzaion gainestalkiak eta paperak biltzeari), oraindik bada zer hobetu. Hondakinen kudeaketa jokagai garrantzitsua da lurraldeentzat, hala diru aldetik nola ingurumenari dagokionean ere, eta ahaleginetan jarraitu behar dugu, batez ere honako hauek eginez:\nPrebentzioaren eta berrerabilpenaren sustapenarekin jarraituz,\nSailkapena etxeetan eta lanlekuetan hobe eginez,\nBilketa baliabideak hobetzen jarraituz, batez ere hondakindegietan, non zerbitzu publikoak biltzen dituen tonen % 40 biltzen baitira, baina baita etxeko hondakinen bilketa baliabideetan eta sailkaturikoen bilketan ere,\nTratamendu baliabideak hobetzen jarraituz, tratatzeko geratzen diren hondakinei balio handiagoa ateraz.\nEtxeko hondakinen eta antzekoen prebentzio eta kudeaketa zerbitzu publikoaren kalitateari eta prezioari buruzko 2020. urteko txostena, kide den herri bakoitzaren auzapezari ematen zaio, herri kontseiluari jakitera eman diezaion biltzar publikoan, eta Euskal Hirigune Elkargoaren egoitzan eta kide diren herrien herriko etxeetan dago, publikoaren esku, bai eta Euskal Hirigune Elkargoaren webgunean ere.\n2020. urterako egin den etxeko hondakinen eta antzekoen prebentzio eta kudeaketarako zerbitzu publikoaren prezio eta kalitateari buruzko txostenaren gainean jakitun izan dadila.\nGai zerrenda bururatua zelarik, auzapez jaunak biltzarrari eskerrak eman eta bilkura amaitutzat eman du 20:35ean.\nHENDAIAN, 2021eko azaroaren 17an\nHERRIKO ETXEAN AFIXATUA: 2021.11.17an


Barrikako hondar-metaketak itsaslabarraren gainean zintzilikatzen diren dunak dira, eta 15 metrora arteko lodiera dute. Ba al dakizu zergatik dauden hor goian? Marearteko zabalgunea azaleratu egin zen, eta haren gainean zeuden hondarrak ere goratu egin ziren. Hareak kuartzozkoak dira, eta haizeak itsasertzean zuen eraginagatik sortu ziren. Eraikuntzarako ustiatu ziren XX. mende amaiera arte eta, gaur egun, landaredia eremu horiek kolonizatzen ari da.\nBarrikako itsaslabarraren gaineko Muriolako duna zintzilikatuak interes geologiko eta arkeologiko handiko metakin ikaragarria dira, batez ere, ezaugarri bereziak baitituzte Bizkaiko itsasaldearen barruan, ondoz ondoko klima-aldaketengatik eta gizakiak historiaurretik egin duen hango harearen erabileragatik.


UZEI: "Euskaltzaindiaren azken arauekin eguneratu da XX. mendeko Euskararen Corpus Estatistikoa" — Langune\nUZEI: "Euskaltzaindiaren azken arauekin eguneratu da XX. mendeko Euskararen Corpus Estatistikoa"\nXX. mendeko Euskararen Corpus Estatistikoaren datutegia eguneratu berri du Euskaltzaindiak. Corpuseko sarrerak Euskaltzaindiaren azken arauen argitan osatu dira.\nXX. mendeko Euskararen Corpus Estatistikoa UZEIk osatua da, Euskaltzaindiaren eskariz.\nBere oinarria XX. mendeko euskal argitalpenen inbentario osoa da. Proiektua 1987an jarri zen martxan eta lehen fase batean 1900-1987 urteetako corpusa osatu zen, baina corpus irekia zen eta, beraz, urtero eguneratzen zen, nahiz mendea bukatzean corpus itxi izatera pasatu zen, mende oso baten erakusgarri. Euskara idatzia jaso da hor, baina baita ahozkoa, idatzi den neurrian. Bertan bildu diren hitz guztiak erabat lematizatuak eta eskuz berrikusiak dira. Lema horiek Euskaltzaindiaren arau berriekin eguneratzen dira etengabe.\nEuskararen Corpus Estatistikoa http://www.euskaracorpusa.net/XXmendea helbidean kontsulta daiteke.


Joseba Asiron: "EH Bildurik gabe, ez da aldaketarik izango" - Nafarroako Hitza Joseba Asiron: “EH Bildurik gabe, ez da aldaketarik izango” – Nafarroako Hitza\nJoseba Asiron: “EH Bildurik gabe, ez da aldaketarik izango”\n2015, maiatzak 22 Albisteak, Laguntzaileak, nafarroa, Politika 1702\nKoalizioaren alkategaia izateko aukeratu dute EH Bildu osatzen duten alderdiek Joseba Asiron (Iruñea, 1962). Aldaketaren aldeko “gehiengo soziala” instituzioetara eraman nahi du.\nZeintzuk dira zuen lehentasunak?\nAzken legealdia antzua izan da, eta zentzu horretan, orain dena dago egiteko. Yolanda Barcinak alde egin zuen, eta sekulako zorra utzi zuen udalean: urtero 10 milioi euro ordaindu behar izaten dira zorretan. Hori hala izanda, lehentasunak arlo guztietan daude. Adibidez, mugikortasunerako arazo handia dugu, kotxean pentsatutako hiria eraiki delako. Bestalde, uste dugu sanferminetarako beste eredu bat behar dugula, UPNk festak instituzionalizatu dituelako, eta sanferminak hasieratik izan dira herrikoiak eta espontaneoak. Sexu erasoen aurkako protokoloak ere hobetu behar dira. Tira, pila bat gai gaude. Baina lehentasuna, gobernura iristen garenean martxan jarriko dugun lehen neurria, pobreziaren aurkako eta enplegu duina eta etxebizitzaren aldeko ituna izango da, eragile sozialekin egina.\nUdalaren egoera ekonomikoak, halere, ez du gehiegi lagunduko.\nEz, eta argi dago bideratuko ditugun proiektu guztiak imajinazio handiarekin eta baliabide gutxiekin egin beharko ditugula.\nNola ikusten duzu alkatetzara iristeko aukera?\nKalean aldaketarako grina sumatzen dugu, gehiengo sozial bat dago horren alde. Aldaketaren alde gauden indarren lana da gehiengo hori instituzioetara bideratzea. EH Bildu aldaketaren ezinbesteko parte izan behar da, izan ere, EH Bildurik gabe ez dago aldaketarik. Bestela, erregimena osatu duten alderdiekin paktatu beharko litzateke, eta arazoaren osagaiak ezin dira arazoaren konponbide izan.\nZein da EH Bilduren bereizgarria?\nE H Bildu Iruñean aspalditik errotuta dagoen aukera bat da, eta proiektu sendoa defendatzen dugu. Ezkertiarrak gara, eta uste dugu udal gobernuak ezkerreko politikak bultzatu behar dituela. Gainera, erakutsi dugu gai garela ezberdinen artean lan egiteko, EH Bildu jatorri ezberdina duten pertsonez osatua baitago. Azkenik, gure marka inportanteena parte hartzea da. Ez da bakarrik hauteskunde kanpainetan errepikatzen den lelo bat, baizik eta praktikara eramaten dugun zerbait. Alde horretatik, aldaketaren boto segurua EH Bildu da.\n« LAB nagusi Nafarroako administrazio publikoko hauteskunde sindikaletan\nUdalak: lau urtez itolarrian »